Au sa Qai Rawa ni Vukei Ira Eso Tale\nWILIKA ENA VOSA Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hmong (White) Hungarian Igbo Iloko Indonesian Italian Japanese Kannada Karen (S'gaw) Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Luo Luvale Macedonian Malagasy Malay Malayalam Maltese Marathi Maya Mizo Myanmar Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese (Brazil) Punjabi Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Xhosa Yoruba Zapotec (Isthmus) Zulu vakaViti\nTalanoataka o Julio Corio\nKA E KILAI KINA: VAKALOLOMA NIU SE GONE\nNOQU BULA E LIU:\nAu sucu e Acul, e dua na tauni tu vagalala ena yasayasa vakara ni veidelana e Guatemala. Au cavutu mai na vuvale era kilai mera Ixil, qo e dua na matatamata era nodra kawa na yavusa na Maya. Au kila na vosa vakaSipeni, ia niu tubu tiko au vosataka na vosa ni vanua qo. Au bula donuya sara ga na nodra veivaluvaluti na lewenivanua e Guatemala me 36 na yabaki. Era mate kina e levu na vuvale na Ixil.\nNiu se qai yabaki va, a qitora tiko o tuakaqu e yabaki vitu e dua na gasaukuro e dau viritaki qai kacabote vakacalaka. Au mataboko sara ga kina, ka ni rarawa ni leqa kina o tuakaqu. Ni oti ga qori au sa lai curu ena nodra koronivuli na gone mataboko ena Korolevu e Guatemala, au vulica kina na kena wiliki na nodra matanivola na mataboko, e kilai me Braille. Niu tiko e kea, au sega ni kila se cava era sega ni vakatarai au kina na qasenivuli meu veivosaki kei ira na vo ni gone, ra yawaki au tale ga o ira keimami vuli vata tiko. Au dau galili vakalevu, dau waraka tu ga na rua na vula ni sereki e veiyabaki meu lesu i vale vei tinaqu, e marama yalovinaka qai dau loloma. Rarawataki dina nona mai takali niu se qai yabaki tini. Dua na ka noqu yalolailai ni sa mai yali o koya e dau lomani au vakalevu.\nAu lesu ina tauni ga au susu kina niu sa yabaki tinikadua, au lai tiko sara kei na tuakaqu vakacabecabe kei na nona vuvale. Ratou qaravi au vakayago, ia sega ni walia qori na mosi ni lomaqu. So na gauna au tagi vua na Kalou: “Cava e mate kina o tinaqu? Cava au mataboko kina?” Era kaya vei au eso ni leqa au sotava tiko e inaki ni Kalou. Au tinimaka kina ni sega ni dau veikauaitaki na Kalou, e veivakaduiduitaki tale ga. Au via vakamatei au ga, ia e dredre niu mataboko tu.\nNiu mataboko au malumalumu qai dredre noqu taqomaki au vakayago. Niu se gonetagane, vica na gauna au vakasagai kina—au sega ga ni tukuna niu nanuma ni sega ni dua ena kauai. Sega ni levu era dau vosa vei au, vu ni noqu dau galu tu ga kina. Au sega ni dau veimaliwai vakalevu, tini lomabibi kina vakalevu, au qai sega ni nuitaka e dua.\nVEISAUTAKI AU NA IVOLATABU:\nNiu se qai itabagone, rau vosa vei au e dua na veiwatini iVakadinadina i Jiova e koronivuli ena gauna ni vakacagicagi. Dua na qasenivuli e dau lomani au a kerea me rau sikovi au yani. Rau vakamacalataka na yalayala ni iVolatabu me baleta nodra vakaturi na mate kei na nodra sa na rai tale na mataboko ena dua na gauna. (Aisea 35:5; Joni 5:28, 29) Au taleitaka na ka rau vakavulica tiko, e dredre me keitou veitalanoa niu dau galu tu ga. Ia sega ni vakalatilati vei rau qori, rau sikovi au tiko ga yani vakayalololoma me rau veivakavulici ena iVolatabu. Rau dau taubaletaka na veiwatini qo e 10 na kilomita, rau cabeta tale ga na ulunivanua me rau yaco yani ena noqu tauni.\nE vakamacalataka vei au o tuakaqu vakacabecabe ni rau sulusulu vinaka, rau sega ga ni vakaiyau. Rau dau kauaitaki au vakalevu, rau kau iloloma tale ga yani vei au ena so na gauna. Au nanuma kina ni o ira ga na lotu vaKarisito dina era na vakuai ira va qori.\nAu dau vakayagataka nodra ivola na mataboko niu vuli iVolatabu. Sa matata vei au na veika au vulica tiko, ia e duidui ga na ivakarau ni lomaqu ni dredre meu vakabauta eso na ka. Kena ivakaraitaki, e dredre meu vakabauta ni kauaitaki au dina na Kalou se ra kauaitaki au eso tale me vakataki koya. Au sa kila na vuna e vakatara tiko kina vakalekaleka na Kalou na veika ca, ia dredre meu okati koya me dua na Tama dau loloma dina. *\nNi toso tiko noqu vuli iVolatabu, sa qai veisau na noqu rai. Au vulica ni kauaitaki ira dina na vakalolomataki tu na Kalou. E kaya me baleti ira na nona dauveiqaravi era vakararawataki: “Au sa raica dina na nodra vakaloloma na noqu tamata . . . niu kila vinaka na ka mosimosi era vakila tiko.” (Lako Yani 3:7) Niu sa qai vakabauta dei na nona itovo talei na Kalou, e uqeti au meu yalataka noqu bula vua. Au mani papitaiso ena 1998 meu iVakadinadina i Jiova.\nNa tacida qo a vakaicilitaki au nona vuvale\nNi oti e dua na yabaki na noqu papitaiso, au tiko sara ena dua na nodra vuli na mataboko e voleka toka ga ena siti o Escuintla. E kila e dua na qase ena noqu ivavakoso na leqa au sotava tiko me baleta noqu dau lako ena soqoni kei na yawa ni vanua au tiko kina. Na ivavakoso voleka duadua e kea e tiko ena ulunivanua vata ga rau dau taubaletaka yani na veiwatini iVakadinadina me rau lai vakavulici au, e dredre gona meu dau tiko ena soqoni. E tuvanaka sara na qase ni ivavakoso qori me ratou vakaicilitaki au e dua na vuvale iVakadinadina e Escuintla, meu rawa ni dau tiko ena soqoni. Me yacova mai nikua, eratou qaravi au tiko me vaka ga au lewe ni nodratou vuvale.\nE levu tale na ivakaraitaki ni loloma dina au vakila ena ivavakoso. Niu iVakadinadina i Jiova e vakadeitaka ga vei au na veika kece qori niu sa bula maliwai ira tiko na lotu vaKarisito dina.—Joni 13:34, 35.\nAu vakila ni tiko na kequ yaga kei na noqu inuinui. E vakainaki tale ga na noqu bula ena gauna qo. Niu veiqaravi vakaitalatala vakatabakidua ena veivakavulici vakaivolatabu era vakayacora tiko na iVakadinadina i Jiova, au kauaitaka vakalevu na nodra vakavulici eso tale ena veika talei mai na iVolatabu, au sega ni kauai vakalevu ena kequ ituvaki vakayago. Au qase ni ivavakoso tiko ena gauna qo, au dau vunau tale ga vakaivolatabu ena so na ivavakoso era tiko ena vanua au vakaitikotiko kina. E itavi dokai tale ga meu dau vunau vakaivolatabu ena so na soqo ni veiwasewase era mai vakarorogo kina e vica vata na udolu.\nVunau tiko niu vakayagataka na iVolatabu ni mataboko na Braille\nAu tuvaitutu ena 2010 ena Koronivuli ni Vuli Veiqaravi Vakaitalatala, (sa Koronivuli ni iTalatala ni Matanitu ena gauna qo) a vakayacori e El Salvador. Au vulica ena koronivuli qo meu vakayacora vinaka noqu itavi ena ivavakoso. Niu vuli kina, au vakila na titobu ni nona nuitaki au kei na nona lomani au na Kalou o Jiova, e rawa ni vakayagataka ga e dua me cakava na nona cakacaka.\nE kaya o Jisu: “E marau vakalevu o koya e solia na ka, vakalailai o koya e taura na ka.” (Cakacaka 20:35) Au rawa ni tukuna nikua niu marau vakalevu, dina niu a sega ni bau vakasamataka tu qori e liu, ia sa qai vakila qo niu rawa ni vukei ira eso tale.\n^ para. 13 Me ikuri ni ivakamacala ena vu ni nona vakatara tiko na Kalou na veika ca, raica na wase 11 ni ivola Na Cava Sara Mada e Kaya na iVolatabu? tabaka na iVakadinadina i Jiova.\nAu Sega ni Vakabauta na Kalou\nE ca na Uluqu ena Qito!\nAu Sega ni Via Mate!\nAu Dau Yaloca Qai Voravora


km 1/04 t. 4\n“Me vaka ni sa ivakarau tu ni bula nikua na kena sega ni dau vakayacori na vosa ni yalayala, e sa dredre gona vei ira e levu mera nuitaka e dua. O nanuma beka ni tiko e dua ena nuitaki nona vosa ni yalayala? [Waraka me sauma qai wilika na Josua 23:14.] E vakaraitaka na ilavelave oqo na sala eda rawa ni bucina kina noda nuitaka na vosa ni yalayala ni Kalou era tukuni tu ena iVolatabu.”\n“E levu era sega ni taleitaka na kena sa qai tubu ga na ivakarau kaukaua. [Tukuna e dua na ivakaraitaki ena nomu yalava, qai waraka me sauma.] E vakamacalataki tu ena ilavelave ni Yadra! oqo e so na ka e dau vakavuna na itovo kaukaua kei na sala ena kauta laivi kina vakadua na Kalou na basulawa kei na itovo kaukaua.” Wilika na Same 37:10, 11.\n“E levu vei keda eda kauaitaka na noda bulabula vakayago. Ia e laurai ena dua na vakadidike ga oqo ni noda bula vinaka e vakatau tale ga mai na noda bulabula vakayalo. Cava beka nomu nanuma, e dina beka oya? [Waraka me sauma. Wilika na Maciu 5:3 (NW).] E vakamacalataki gona ena Vale ni Vakatawa oqo na sala me vakacegui kina noda gagadre vakayalo.”


NA TIKO MAI NA LEKUTU 28 FOV - A sa vosa vei Mosese ko - Bible Search\nNA TIKO MAI NA LEKUTU 27 NA TIKO MAI NA LEKUTU 29\nNA TIKO MAI NA LEKUTU 28\nSa tukuni nai soro kecega sa lesi me caka tiko e na veisiga, 3-8; e na siga ni vakacecegu, 9,10; e na vula vou, 11-15; e na kana vata ni lako-sivia, 16-25; kei nai sevu ni vanua, 26-31.\n1A sa vosa vei Mosese ko Jiova, ka kaya, 2Mo vakaroti ira na Isireli, ka kaya vei ira, Nai madrali vei au, na noqu kakana kei na veika sa vakacabori vei au e na bukawaqa, me ka boi vinaka vei au, dou nanuma mo dou vakacabora ga vei au e na kena gauna sa lokuci.\n3Ia mo kaya vei ira, Oqo na ka sa vakacabori e na bukawaqa dou na vakacabora vei Jiova; e rua na lami sa yabaki yadua sa sega na kena ca, e na veisiga, mei soro kama sa ia tikoga. 4Mo vakacabora e dua na lami e na mataka, ka vakacabora na kenai karua ni lami e na yakavi; 5kei na omeri madrai droka vinaka mei madrali laukana, sa veiwaki vata kei na waiwai sa lauvutu e rua na paidi ka levu cake: 6nai soro kama sa ia tikoga, sa lesi mai na ulu-ni-vanua ko Saineai me ka boi vinaka, na ka sa vakacabori e na bukawaqa vei Jiova. 7Ia na kenai madrali liviraki e rua na paidi ka levu cake ki na lami e dua: mo liviraka e na tikina tabu na waini mei madrali liviraki vei Jiova. 8Ia na lami kadua mo vakacabora e na yakavi: mo vakacabora me vaka nai madrali laukana vakamataka, kei na kenai madrali liviraki, me ka sa vakacabori e na bukawaqa, na ka boi vinaka vei Jiova.\n9Ia e na siga ni vakacecegu me rua na lami sa yabaki yadua sa sega na kena ca, ka rua na omeri madrai droka vinaka, sa veiwaki vata kei na waiwai, mei madrali laukana, kei na kenai madrali liviraki: 10oqo nai soro kama ni siga ni vakacecegu kecega, mei kuri ni soro kama sa ia tikoga, kei na kenai madrali liviraki.\n11Ia e nai vakatekivu ni nomudou veivula dou na vakacabora nai soro kama vei Jiova; e rua na pulumokau sa gone, ka dua na sipi tagane, e vitu na lami sa yabaki yadua sa sega na kena ca; 12ka tolu na omeri madrai droka vinaka, sa veiwaki vata kei na waiwai, mei madrali laukana kei na pulumokau yadua; ka rua na omeri madrai droka vinaka, sa veiwaki vata kei na waiwai, mei madrali laukana kei na sipi tagane e dua; 13me yadua talega na omeri madrai droka vinaka, sa veiwaki vata kei na waiwai, mei madrali laukana kei na lami e dua; ko ya nai soro kama, me ka boi vinaka, me ka sa vakacabori e na bukawaqa vei Jiova. 14Ia na kedrai madrali liviraki me waini e lima na paidi ki na pulumokau, ka tolu na paidi ka levu cake ki na sipi tagane, ka rua na paidi ka levu cake ki na lami: oqo nai soro kama e na vula yadua, e na yabaki taucoko. 15Ka dua na luve ni me mei soro ni valavala ca me vakacabori vei Jiova, kei na kenai madrali liviraki, mei kuri ni soro kama sa ia tikoga.\n16Ia e nai katinikava ni siga ni matai ni vula me caka na kana vata ni lako-sivia i Jiova. 17Ia e nai katinikalima ni siga ni vula oqo me ia na kana vata: me laukana e na siga e vitu na madrai sa sega ni vakalevenitaki. 18Me dua nai soqosoqo tabu e nai matai ni siga; dou kakua ni cakava kina e dua na cakacaka vakavuravura: 19ia dou vakacabora na ka e na bukawaqa, mei soro kama vei Jiova: e rua na pulumokau sa gone, ka dua na sipi tagane, ka vitu na lami sa yabaki yadua: me ra nomudou ka e sega na kena ca: 20ia na kedrai madrali laukana me madrai droka vinaka, sa veiwaki vata kei na waiwai: dou vakacabora vata e tolu na omeri kei na dua na pulumokau, ka rua na omeri kei na dua na sipi tagane; 21dou na vakacabora e dua na omeri kei na lami yadua vei ira na lami vituvitu: 22ka dua na me tagane me kenai soro ni valavala ca, me sorovaki kemudou kina. 23Dou vakacabora na veika oqo, mei kuri ni soro kama vakamataka, ko ya nai soro kama sa ia tikoga. 24Dou vakacabora vakaoqo e na veisiga, e na siga e vitu, na kakana vata kei na ka sa vakacabori e na bukawaqa, na ka boi vinaka vei Jiova: me vakacabori oqo kei na kenai madrali liviraki, mei kuri ni soro kama sa ia tikoga. 25Me dua talega na nomudou i soqosoqo tabu e nai kavitu ni siga; dou kakua ni cakava kina e dua na cakacaka vakavuravura.\n26E na siga talega sa ia kina nai sevu, ni dou sa kauta e dua nai madrali laukana vou vei Jiova, ni sa oti na nomudou veiwiki, me dua na nomudou i soqosoqo tabu; dou kakua ni cakava kina e dua na cakacaka vakavuravura: 27ia dou vakacabora ga nai soro kama, me ka boi vinaka vei Jiova; e rua na pulumokau sa gone, e dua na sipi tagane, e vitu na lami, sa yabaki yadua; 28ia na kedrai madrali laukana me madrai droka vinaka, sa veiwaki vata kei na waiwai, e tolu na omeri kei na pulumokau e dua, e rua na omeri kei na sipi tagane e dua, 29me dua na omeri kei na lami yadua, vei ira na lami vituvitu, 30e dua na luve ni me, me sorovaki kemudou kina. 31Dou na vakacabora mei kuri ni soro kama sa ia tikoga, kei na kenai madrali laukana, kei na kedrai madrali liviraki (ka me ra nomudou ka e sega na kena ca).


YacataFiji.Org: Tukutuku Raraba kei Yacata\nTukutuku Raraba kei Yacata\n<>Tukutuku mai na Tabana ni Veitarogi Vanua e Viti\nNa Kalou Vu, na kau, ika, kei na manumnau e tautauvata ga kei Vuna, Taveuni.\nTaba: Yarakamai, Yacata. <>\nVakacaucau ni Ravu = Vunivesi <>E a labati mai Vuna o Ratu Raitau, na Sau. A mani biu kina o Vuna ka gole ki Salialevu. <>\nO ira na Tui Yacata\n1. Ratu Motonicocoka – Nai matai ni Tui Yacata <>\n2. Ratu Maidelanimati – Nai karua ni Tui Yacata. E na gauna e a Tui Yacata kina a tara na vanua e dua na dausiga levu ka mani vakavuna mera sa kau mada ki Bouma na marama me yacova ni sa tu vinaka tale na vanua mera qai kau lesu mai ki Yacata. <>\n3. Ilaitia Baleinamoto – Nai katolu ni Tui Yacata donua na i valu i Wainiqolo nodra i liuliu na Toga. Donua na nona gauna a biu kina o Kakabale ka ra lesu tale mai na qase ki Totokana. A donumaka talega na nona gauna era yaco mai matasawa e Yacata na mataivalu nei Wainiqolo kara mai kerea mera mai lako vata ki Taveuni mesa laki valuti ko Tui Cakau. A mani vakaraitaka na Tui Yacata ni na sega ni rawa me laki valuta na nona Turaga. Mera sa lako ga kevaka era sa bula mai mera qai mai sota. <>\n4. Rusiate Naulumatua – Nai ka va ni Tui Yacata. E na nona gauna a donumaka na kena tawase mai o Yacata mai na tikina o Vuna ke me sa wili kina tikina o Cakaudrove. <>\n5. Ratu Apete Lalakai – Nai ka lima ni Tui Yacata. A donumaka na nodra gauna ni veiliutaki na loma ni kuila. (1870s-…..) <>\n6. Eliki Bomani – Nai ka ono ni Tui Yacata. <>\n7. Paula Raikaki – Nai ka vitu ni Tui Yacata. Sai koya talega ka bubuluitaka nai tukutuku kei Yacata enai ka ruasagavulu ka ciwa ni vula ko Okosita 1929 e na veitarogi vanua ka caka mai Somosomo. <>\n8. Jofiliti Tiko – Nai ka walu ni Tui Yacata <>\n9. Savenaca Vue – Nai ka ciwa ni Tui Yacata. Sai ira talega nai otioti ni Tui Yacata ka vakagunuvi me yacova mai na gauna oqo. <>\nNote:-Tauri mai na dua na i lavelave ni tukutuku ka tiko vei Sisa Lealea e Yacata ka taipataka ko Sai Lealea e na i ka 10 ni Janueri 2006 e na vale o Malta e Yacata.\nPosted by Sai Lealea at 1:51 PM\nVinaka vakalevu sara na kauwai ena vuku ni nodatou vanua vakaturaga o Yacata. Ke rawa walega, me bau volai na kawa era gole mai kina ne vei Tui-Yacata, kei koya e buli ira se vagunuvi ira (King Maker isuue is very, very important). Vinaka!


O Paula kei Utiko | iTalanoa Vakaivolatabu\nISA! Na cava sa yaco tiko oqo? E mavoa bibi beka na gonetagane sa davo tu oqori? Raica! E dua vei ira na curu tiko mai tuba o Paula! O raici Timoci tale ga? E lutu beka mai na katubaleka na gonetagane oqo?\nIo, oqori sara ga na ka a yaco. A vunau tiko o Paula vei ira na tisaipeli mai Tiroa. E kila o koya ni na sega ni raici ira tale ena dua na gauna balavu, ni sa na soko yani ena mataka. E vunau tiko ga me yacova sara na bogilevu.\nNa yaca ni gonetagane oqo o Utiko, a dabe volekata na katubaleka, mani moce sara qai lutu mai na tabatolu e cake! Sa rauta mera taqaya o ira na tiko e kea. Nira keveti koya cake, era sa kila tu ga ni sa mate.\nNi raica o Paula sa mate na gone, a davoci koya qai mokota. E kaya: ‘Dou kua ni taqaya. Sa vinaka tale o koya.’ Qai dina sara! Oqo ga na cakamana! E vakabulai koya o Paula! Sa dua na ka nodra reki na tu e kea.\nEra lai kana kece tale ina tabavale e cake. E vunau tiko ga vei ira o Paula me yacova na mataka lailai. Macala tu ga ni na sega ni via moce tale o Utiko! Oti sa qai vodo ena waqa o Paula, o Timoci, kei ira na nodrau ilawalawa. O kila na vanua era soko kina?\nSe qai vakacavara ga o Paula na ikatolu ni nona ilakolako vakaulotu, ia oqo sa lesu tale i nona itikotiko. Ena ilakolako oqo, e lai yabaki tolu kina o Paula i Efeso. E ilakolako balavu sara ni vakatauvatani kei na ikarua ni nona ilakolako.\nNi biuti Tiroa, a mai kele vakalekaleka na waqa e Milito. Me vaka ni vica ga na kilomita na yawa kei Efeso, e mani kacivi ira kina na qase ni ivavakoso e kea mera lako yani i Milito, ni oqo e sa na iotioti tale ga ni gauna me na vosa kina vei ira. Ni sa seredali na waqa, sa dua na ka na nodra luluvu ni sa lako o Paula!\nSa qai soko lesu na waqa i Sisaria. Ni vakaicili tiko o Paula ena vale i Filipi, e vakasalataki koya sara o Akapo na parofita. E kaya ni na lai vesu o Paula ni yaco yani i Jerusalemi. A qai yaco dina oqori. Ni oti ga na rua na yabaki nona vesu tu mai Sisaria, sa qai kau o Paula i Roma me lai lewai vei Sisa na iliuliu kei Roma. Meda raica mada se cava a yaco ena ilakolako oqo i Roma.\nCakacaka wase 19 ina 26.\niMeli iMeli Na Gone Tagane a Moce Lutu


Jope 42 | iVolatabu ena Internet | Vakadewa ni Vuravura Vou\nVosa o Jope vei Jiova (1-6)\nRatou cudruvi na tolu na itokani (7-9)\nVakabulai Jope o Jiova (10-17)\nRatou na luvei Jope (13-15)\n42 Sa qai kaya vei Jiova o Jope: 2 “Au sa qai kila qo ni oni rawata na ka keceE sega tale ga ni dredre moni cakava na ka oni vakasamataka.+ 3 Oni kaya, ‘O cei qo e vakabuawataka tiko na noqu ivakasala ena lecaika?’+ Au a vosa gona, ia au sega ni yalomatuaEna veika sa rui veivakurabuitaki vei au, au qai sega ni kila.+ 4 Oni kaya, ‘Yalovinaka vakarorogo, au na qai vosa. Au na vakatarogi iko, mo qai tukutuku mai.’+ 5 Na daligaqu sa dau rogoca tu me baleti kemuni,Ia qo au sa raici kemuni ena mataqu. 6 Oya na vuna au vakasuka kina na ka au tukuna,*+Au qai veivutuni ena kuvuniqele kei na dravusa.”+ 7 Ni sa tukuna oti na vosa qo o Jiova vei Jope, sa qai kaya o Jiova vei Elifasi na kai Temani: “E waqa sara ga noqu cudru vei iko kei rau na nomu itokani,+ ni dou sega ni tukuna na ka dina me baleti au+ me vakataki Jope na noqu dauveiqaravi. 8 Kauta sara e vitu na bulumakau tagane kei na vitu na tamanisipi vei Jope na noqu dauveiqaravi, qai cabora na isoro kama ena vukumudou. Ena qai masulaki kemudou o Jope na noqu dauveiqaravi.+ Au na ciqoma sara ga na nona kerekere* meu kua ni sauma vei kemudou na nomudou lialia, ni dou sega ni tukuna na ka dina me baleti au me vakataki Jope na noqu dauveiqaravi.” 9 Eratou mani lako o Elifasi na kai Temani, o Pilitati na kawa i Sua, kei Sofa na kai Neama, ratou qai cakava na ka e tukuna vei ratou o Jiova me ratou cakava. E vakadonuya tale ga o Jiova na masu i Jope. 10 Ni masulaki ratou oti na nona itokani o Jope,+ sa qai kauta laivi o Jiova na rarawa i Jope,+ e vakavuna me tikovinaka tale.* E vakaruataka vua o Jiova na veika a taukena tu e liu.+ 11 Era lako kece mai vua na tacina, na ganena, kei ira kece na nona itokani makawa,+ ra qai kana vata kei koya ena nona vale. Era duavata kei koya qai vakacegui koya ena vuku ni leqa kece e vakatara o Jiova me yaco vua. Era solia yadua vua e dua na tikinisiliva kei na dua na mama koula. 12 E qai vakalougatataka vakalevu o Jiova na nona veiyabaki e muri o Jope, mai na veiyabaki sa sivi,+ e qai taukena o Jope e 14,000 na sipi, 6,000 na kameli, 2,000 na bulumakau kei na 1,000 na asa yalewa.+ 13 E qai vitu tale na luvena tagane, tolu tale na luvena yalewa.+ 14 E vakatoka na imatai ni luvena yalewa me o Jimaima, na kena ikarua o Kesaia kei na kena ikatolu o Kereniapuka. 15 E sega ni dua na yalewa ena vanua taucoko me bau rairai totoka me vakataki ratou na luvei Jope yalewa, e qai solia o tamadratou na ivotavota vei ratou kei na ganedratou. 16 E qai bula tale tiko o Jope me 140 na yabaki, e raici ratou na luvena kei ira na makubuna—e va na itabatamata. 17 Sa qai mate o Jope ni sa dede qai marautaki na nona bula.*\n^ Se “au veivutuni.”\n^ Ipe., “Au na laveta cake sara ga na matana.”\n^ Ipe., “veisautaka o Jiova na ituvaki a vesuki Jope tu.”\n^ Ipe., “qase, e levu nona siga.”


Veivakasagai?—Wase 1: Qaqarauni | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Argentinean Sign Language Armenian Azerbaijani Azerbaijani (Cyrillic) Bambara Bashkir Bislama Bissau Guinean Creole Brazilian Sign Language Bulgarian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Ecuadorian Sign Language English Estonian Ewe Finnish French Georgian German Greek Gujarati Haitian Creole Hausa Hebrew Hiligaynon Hindi Hindi (Roman) Hungarian Icelandic Igbo Iloko Indonesian Isoko Italian Japanese Kabuverdianu Kazakh Kazakh (Arabic) Kikaonde Kikuyu Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Mongolian Myanmar Norwegian Nzema Ossetian Pangasinan Papiamento (Curaçao) Persian Polish Portuguese (Brazil) Portuguese (Portugal) Punjabi Punjabi (Roman) Quichua (Imbabura) Romanian Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Spanish Sign Language Sunda Swahili Swedish Tagalog Tamil Tatar Telugu Tetun Dili Thai Tigrinya Tsonga Turkish Turkmen Ukrainian Uzbek Uzbek (Roman) Venezuelan Sign Language Vietnamese Xhosa Yoruba Zulu vakaViti\nE duidui na kena ivakamacala ena veivanua, e rawa ni veivakasaurarataki ena veiyacovi, ena so na gauna e vakayacori kina na itovo kaukaua. Rawa ni wili kina na nodra vakacacani na gone se itabagone, veiyacovi vakaveiwekani, kucu, kei na nodra veivakacacani o ira na nuitaki—me vaka na vuniwai, qasenivuli, se iliuliu ni lotu. Era vakarerei eso era vakasagai mera kua ni tukutuku.\nE laurai ena dua na vakadidike nira ripotetaka e veiyabaki mai Merika e sivia ni duanaikava na milioni nira vakasagai. Voleka ni veimama na iwiliwili qori era yabaki 12 ina 18.\nE vakatabuya na iVolatabu na veivakasagai. E tukuna na iVolatabu nira saga e dua na ilawalawa voravora mera kucuva e rua na tagane rau vulagi ena korolevu o Sotoma rauta ni 4,000 na yabaki sa oti. Qori e dua na vuna e vakarusa kina na koro qo o Jiova. (Vakatekivu 19:4-13) E vakatabuya tale ga na Lawa e soli vei Mosese rauta ni 3,500 na yabaki sa oti na veiyacovi vakaveiwekani, wili kina na nodra vakasagai na lewe ni vuvale.—Vunau ni Soro 18:6.\nKoya e veivakasagai rau veikilai kei koya e sagai. E kaya na ivola Talking Sex With Your Kids, ‘Ena tolu na kucu e vakayacori, e sega ni vulagi o koya e kucu, erau veikilai.’\nEra dau vakasagai tale ga na tagane. Mai Merika e rauta ni 10 na pasede na tagane era vakasagai. Me vaka e vakamacalataka na isoqosoqo na Rape, Abuse & Incest National Network (RAINN), era ‘leqataka na tagane nira na vakasalewalewa se ra malumalumu kina.’\nMe kua ni kurabuitaki na takalevu ni veivakasagai. E parofisaitaki ena iVolatabu ni levu ena “yali vei ira na veilomani vakaveiwekani,” era na “voravora” ra qai “sega ni lewa vinaka na yalodra” ena “iotioti ni veisiga.” (2 Timoci 3:1-3) E laurai na itovo qori vei ira na dau veivakasagai.\nE sega ni bale vei ira na vakasagai na ka e yaco. E sega ni dua e vinakata me vakasagai. E leqa ga o koya e veivakasagai tiko. Ia o na rawa ni qaqarauni mo kua ni sagai.\nVakarautaki iko. Mo vakasamataka rawa na ka o na cakava ke dua e vakasaurarataki iko mo drau veiyacovi, nomu itau mada ga se wekamu. E vakatututaka e dua na goneyalewa o Erin, vakarautaki iko ni o vakatovotovotaka eso na ituvaki o nanuma ni rawa ni yaco kei na ka o na cakava. E kaya tale, “E via lasa toka ia ena yaga ena gauna o sotava kina na ituvaki qori.”\nE kaya na iVolatabu: “Qarauna matua na nomuni ilakolako, ni kua ni vakataki ira na lialia, ni vakataki ira ga na vuku, . . . nida sa bula tu ena veisiga ca.”—Efeso 5:15, 16.\nMo taroga: ‘Na cava au na cakava ke dua e vakatarai au?’\nVakasamataka na sala mo biubiu kina. E vakatututaka na isoqosoqo na RAINN me “ratou kila nomu itokani se vuvale na nomu sikinala ni o vinakata nodratou veivuke ni dua e vakasagai iko.” O na sega ni rarawa ke o qaqarauni.\nE kaya na iVolatabu: “O koya e yalomatua e raica na ca qai vunitaki koya, ia na yalowai e lako tu yani qai yacovi koya na leqa.”—Vosa Vakaibalebale 22:3.\nMo taroga: ‘Keu vakasagai, au na dro vakacava?’\nVakasamataka na sala mo dro kina\nKila na vanua mo yala kina qai dei. Kaya mada ke o veibuku tiko, mo drau veitalanoataka kei nomu itau na itovo e kilikili kei na kena e sega. Ke tukuna o nomu itau ni ka vakalialia me yalani na ka me caka, ena vinaka mo veibuku ga kei na dua e doka na itovo savasava o vakamareqeta.\nE kaya na iVolatabu: “Na loloma . . . e sega ni cakava na ka e sega ni rakorako, e sega ni kauaitaka ga na ka e baleti koya.”—1 Korinica 13:4, 5.\nMo taroga: ‘Na itovo cava soti au kilai kina? Na itovo cava e sega ni kilikili?’\niMeli iMeli Cava Meu Kila me Baleta na Veivakasagai?—Wase 1: Qaqarauni


Vakatakila na Tui na Matanitu ni Kalou | Matanitu ni Kalou\nWILIKA ENA VOSA Afrikaans Albanian American Sign Language Amharic Arabic Armenian Armenian (West) Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Finnish Fon French Ga Georgian German Greek Guarani Gun Haitian Creole Hausa Hebrew Herero Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Laotian Latvian Lingala Lithuanian Lunda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndebele Ndebele (Zimbabwe) Ndonga Nepali Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese (Brazil) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urhobo Venda Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zulu vakaViti\nEra mai kila na tamata ni Kalou na ka dina me baleta na Matanitu, o ira na veiliutaki, o ira na vakarurugi kina kei na bibi ni yalodina\n1, 2. Na sala cava e vaka kina na dauveivakasarasarataki vuku o Jisu?\nRAITAYALOYALOTAKA mada ni kauti iko voli e dua na dauveivakasarasarataki ena dua na siti totoka e kila vinaka. O vakarogoca vinaka na ka e tukuna ni o kemuni kece na sarasara tiko oni vulagi ena siti qori. Oni rairai vakasamataka eso na ka totoka ena siti oni se bera ni raica. Ni oni tarogi koya na dauveivakasarasarataki, e sega ni tukuna e dua na ka me yacova na gauna veiganiti, de dua ena gauna oni sa raica kina. Ni toso tiko na sarasara, o na qoroya vakalevu na nona vuku ni tukuna vei iko ena gauna veiganiti na ka o via kila.\n2 Eda vaka tale ga na saravanua na lotu vaKarisito dina. Eda vulica tiko vagumatua na veika me baleta na siti totoka duadua, “na koro e dei na kena yavu,” na Matanitu ni Kalou. (Iper. 11:10) Ni bula voli e vuravura o Jisu, e vakavulici ratou na nona imuri me ratou kila vinaka na veika me baleta na Matanitu ya. Ia vakacava e sauma kece na nodratou taro qai tukuna vei ratou ena dua ga na gauna na veika me baleta na Matanitu ya? Sega. E tukuna: “Se vo e levu na ka meu tukuna vei kemudou, ia dou na sega ni taura rawa qo.” (Joni 16:12) E rawa ni tukuni ni dauveivakasarasarataki vuku duadua o Jisu, ni dau vakamacalataka ena gauna veiganiti vei ratou na nona tisaipeli na ka me ratou kila.\n3, 4. (a) E vakavulici ira tiko ga vakacava na yalodina o Jisu ena ka me baleta na Matanitu ni Kalou? (b) Na cava eda na dikeva ena wase qo?\n3 Ena iotioti ni bogi ni nona bula e vuravura, a tukuna o Jisu na vosa e volatukutukutaki ena Joni 16:12. Ia ena gauna sa mate kina, ena rawa vakacava ni vakavulici ira tiko ga na yalodina ena ka me baleta na Matanitu ni Kalou? E vakadeitaka vei ratou nona yapositolo: “Na yalo ni ka dina, ena qai dusimaka vei kemudou na ka dina kece.” * (Joni 16:13) Na yalo tabu e vaka e dua na dauveivakasarasarataki vosovoso. E vakayagataka o Jisu na yalo tabu me vakavulici ira nona imuri ena veika me baleta na Matanitu ni Kalou ena gauna veiganiti.\n4 Meda raica mada se ra dusimaki vakacava na lotu vaKarisito dina ena yalo tabu i Jiova mera kila vinaka na veika me baleta na Matanitu ya. Qo na ka eda na dikeva ena wase qo: na gauna e tekivu veiliutaki kina na Matanitu ni Kalou, o cei era na veiliutaki ena Matanitu qo, o ira na vakarurugi kina kei na nodra inuinui, na ibalebale tale ga ni nodra yalodina ina Matanitu na imuri i Karisito.\nKilai na Yabaki Vakairogorogo\n5, 6. (a) A cala vakacava na nodra rai na Gonevuli ni iVolatabu ena tauyavu ni Matanitu ni Kalou kei na tatamusuki? (b) Ni cala na nodra rai eso, na cava me kua ni lomatarotarotaki kina na nona dusimaki ira nona imuri o Jisu?\n5 Eda raica mai na Wase 2 ni vicasagavulu na yabaki nodra kaya voli na Gonevuli ni iVolatabu, ni 1914 e yabaki vakairogorogo baleta ena vakayacori kina na parofisai ena iVolatabu. Ia era vakabauta ni tiko tawarairai o Jisu ena 1874, tekivu veiliutaki e lomalagi ena 1878, sa na qai taucoko na kena veiliutaki ena Okotova 1914. Ena vakayacori na tatamusuki mai na 1874 ina 1914 qai cava nira sa kumuni e lomalagi na lumuti. E cala na nodra rai eso, ia me kua ni lomatarotarotaki na nona dusimaki ira na yalodina o Jisu ni vakayagataka na yalo tabu.\n6 Vakasamataka lesu mada na ivakatautauvata ena itekitekivu ni wase qo. Sa tiko rawa na nodra rai na sarasara ra qai via kila e levu na ka, ia sega ni tukuni me sa lomatarotarotaki kina na ka e tukuna o dauveivakasarasarataki. Era dau saga tale ga na tamata ni Kalou mera kila na inaki i Jiova ni se sega ni kena gauna me vakaraitaka vei ira na ka dina na yalo tabu, ia e matata vakasigalevu ni liutaki ira tiko o Jisu. Era yalorawarawa mera vakadodonutaki o ira na yalodina ra qai yalomalumalumu ni veisautaka na nodra rai.—Jeme. 4:6.\n7. Na veivakararamataki vakayalo cava era vakila na tamata ni Kalou?\n7 Ena veiyabaki ni oti na 1919, era vakalougatataki na tamata ni Kalou nira vakararamataki tiko ga vakayalo. (Wilika Same 97:11.) E tabaki ena Vale ni Vakatawa ni 1925, e dua na ulutaga bibi na “Birth of the Nation” (Tauyavu na Matanitu). E vakamatatataki kina na ivakadinadina vakaivolatabu ni tauyavu na Matanitu vakaMesaia ena 1914, e vakayacori kina na parofisai ena Vakatakila wase 12 me baleta nona vakasucu na yalewa vakalomalagi ni Kalou. * E tomana na ulutaga ya nira vakacacani na tamata i Jiova ra qai sotava e levu na leqa ena veiyabaki donuya na ivalu. Qori e ivakadinadina levu ni kolotaki mai lomalagi o Setani ni oti toka ga vakalailai nona Tui o Jisu, “e cudru vakalevu, ni kila tiko ni sa lekaleka nona gauna.”—Vkta. 12:12.\n8, 9. (a) E vakatakilai vakacava ni bibi na Matanitu ni Kalou? (b) Na taro cava eda na dikeva?\n8 E vakatakilai vakacava ni bibi na Matanitu ni Kalou? Ena 1928, e tekivu vakatakilai ena Vale ni Vakatawa qori ni bibi cake na Matanitu ni Kalou mai na noda vakabulai ena isoro. Io, ena vakayagataka o Jiova na Matanitu vakaMesaia me vakarokorokotaki kina na yacana, me vakacerecerei na nona veiliutaki me qai vakayacora nona inaki kece me baleta na kawatamata.\n9 O cei ena veiliutaki kei Karisito ena Matanitu ni Kalou? O cei ena vakarurugi ena kena veiliutaki? Na cakacaka cava mera ogaoga tiko kina na imuri i Karisito?\nNa Tatamusuki kei Ira na Lumuti\n10. Na cava era sa kila makawa tu na tamata ni Kalou me baleti ira na 144,000?\n10 Ena veiyabaki ni bera na 1914, era sa kila makawa tu na lotu vaKarisito dina nira na veiliutaki kei Jisu mai lomalagi na 144,000 na nona imuri yalodina. * Era raica na Gonevuli ni iVolatabu ni dua na iwiliwili dina ya ra qai tekivu kumuni ena imatai ni senitiuri G.V.\n11. E qai vakamatatataki vakacava na nodra itavi e vuravura o ira era na wati Karisito vakaivakatakarakara?\n11 Ia na cava nodra itavi nira se bula e vuravura o ira era na wati Karisito vakaivakatakarakara? Era kila ni vakabibitaka o Jisu na cakacaka vakavunau ra qai sema qori ina gauna ni tatamusuki. (Maciu 9:37; Joni 4:35) Me vaka eda raica mai na Wase 2, era nanuma ena caka na tatamusuki me 40 na yabaki qai cava ena nodra kumuni na lumuti e lomalagi. Ia ni se caka tiko ga na tatamusuki ni sa oti na 40 na yabaki, e vinakati me vakamatatataki tale eso na ka. Eda sa qai kila qo ni a tekivu na tatamusuki ena 1914. Qori na gauna me wasei kina na witi mai na co ca, o ira na lotu vaKarisito lumuti yalodina kei ira na lotu vaKarisito lasu. Sa kena gauna mera kumuni na ivovo ni ilawalawa era na lai bula e lomalagi!\nE tekivu ena 1914 na gauna ni tatamusuki (Raica na parakaravu 11)\n12, 13. E vakayacori vakacava ena iotioti ni veisiga na vosa vakatautauvata i Jisu me baleti ratou na tini na goneyalewa kei na taledi?\n12 Tekivu mai na 1919, e dusimaka tiko ga na dauveiqaravi yalodina e vuku o Karisito me vakabibitaka na cakacaka vakavunau. E cakava na veilesi qori ena imatai ni senitiuri. (Maciu 28:19, 20) E vakaraitaka vei ira nona imuri lumuti na itovo mera muria mera cakava kina na cakacaka vakavunau. A cakava vakacava qori? Ena nona vosa vakatautauvata me baleti ratou na tini na goneyalewa, e vakaraitaka kina ni vinakati mera yadra tiko vakayalo na lumuti. Nira cakava qori, sa na qai rawa mera tiko ena kana magiti ni vakamau mai lomalagi. Era vakamacalataki tale ga na lumuti yalodina qori era le 144,000 mera vaka na watina vakalomalagi o Jisu. (Vkta. 21:2) Ena vosa vakatautauvata tale ga ni taledi, e vakavulica o Jisu ni dodonu mera gumatua na nona imuri lumuti ena cakacaka vakavunau e lesia vei ira.—Maciu 25:1-30.\n13 Era vakaraitaka ena veiyabaki sa sivi na lumuti nira yadra tiko ra qai gugumatua. Ena vakaicovitaki dina nodra yadrayadravaki! Ia vakacava ena yalani ga na cakacaka levu ni tatamusuki ena nodra kumuni na ivovo ni 144,000 era na veiliutaki kei Karisito?\nKumuni o Ira na Vakarurugi ina Matanitu ni Kalou!\n14, 15. Na va na ilawalawa cava e veivosakitaki ena ivola The Finished Mystery?\n14 Dua na gauna balavu era vaqaqa voli mai kina na tagane kei na yalewa yalodina se o cei na “isoqosoqo levu” (“ilawalawa levu,” King James Version) e cavuti ena Vakatakila 7:9-14. Se sega ni kena gauna me vakaraitaka na ilawalawa levu qori o Jisu. Sa rauta me veicalati e levu na ka e tukuni ni raici vata kei na ivakamacala rawarawa qai matata ni ka dina eda kila qai vakamareqeta nikua.\n15 E tukuni ena 1917 ena ivola The Finished Mystery ni “rua na ivakatagedegede se ilawalawa era na lai bula e lomalagi, e rua tale ga na ivakatagedegede se ilawalawa era na bula e vuravura.” O cei era lewe ni va na ilawalawa qori, e duidui na nodra inuinui ni bula? Na imatai ni ilawalawa era lewena na le 144,000 era na veiliutaki kei Karisito. Kena ikarua, o ira na ilawalawa levu. A dau nanumi tu ni qori o ira na kaya nira lotu vaKarisito era se lewe tiko ni lotu ni Veivanua Vakarisito. E sega ni kaukaua nodra vakabauta mera yalodina tiko ga kina. Era na lai bula tale ga i lomalagi, ia e toka e ra na nodra itutu. Na ikatolu ni ilawalawa era na bula e vuravura, qori o ira na tamata yalodina me vakataki Eparama, Mosese kei na so tale era na liutaki ira na ikava ni ilawalawa se na vo ni kawatamata.\n16. Na veivakararamataki vakayalo cava a yaco ena 1923 kei na 1932?\n16 E dusimaki ira vakacava na imuri i Karisito na yalo tabu ina ivakamacala ni ka dina eda vakamareqeta tu nikua? A vakayacori vakalalai na veivakararamataki vakayalo qori. Se tekivu vakamacalataki sara ena 1923 ena Vale ni Vakatawa e dua na ilawalawa era sega ni nuitaka na bula e lomalagi, era na bula ga e vuravura ena veiliutaki i Karisito. A veivosakitaki ena Vale ni Vakatawa ena 1932 o Jionatapi, a tokoni Jeu na tui lumuti ni Kalou e Isireli ena sasaga me vakawabokotaki na sokalou lasu. (2 Tui 10:15-17) E tukuni ena ulutaga qori ni dua na ilawalawa ena gauna qo era vakataki Jionatapi, ena taqomaki ira o Jiova mera lako sivita “na Amaketoni” mera bula e vuravura.\n17. (a) Na veivakararamataki vakayalo cava e yaco ena 1935? (b) E tarai ira vakacava na lotu vaKarisito yalodina nodra kila na ivakamacala vou ni ilawalawa levu? (Raica tale ga na kato “ Dua na ka Nodra Lomavakacegu.”)\n17 E vakasakiti na veivakararamataki vakayalo ena 1935. E vakamacalataki ena soqo ni tikina mai Washington, D.C., nira na bula ga e vuravura na ilawalawa levu, era vaka na sipi ena vosa vakatautauvata i Jisu me baleta na sipi kei na me. (Maciu 25:33-40) Era wili ena ‘so tale na sipi’ e tukuna o Jisu ni na “kauti ira tale ga mai.” (Joni 10:16) Sivia ni veimama na kedra iwiliwili na tiko ena soqo era tucake ni taroga ena nona ivunau o J. F. Rutherford: “E rawa nira tucake kece o ira era nuitaka na bula tawamudu e vuravura?” Oti sa qai tukuna: “Raica! Na ilawalawa levu!” E tarai ira sara ga e levu na nodra sa qai kila na nodra inuinui ni gauna se bera mai.\nDua na ilala levu era tiko ena soqo ni tikina ena 1935 e Washington, D.C.\n“DUA NA KA NODRA LOMAVAKACEGU”\nE TARAI ira dina na tamata ni Kalou na ivunau me baleta na ilawalawa levu e rogoci ena soqo ni tikina ena 31 Me, 1935, e Washington, D.C., mai Merika. Dikeva mada na ka era tukuna eso era tiko ena soqo ya.\n“Era dau veivosakitaka vakalevu na mataveitacini ena veiyabaki ni bera na 1935 se o cei e lumuti. Au se nanuma vinaka tu na ivunau i Brother Rutherford me baleta na ‘iLawalawa Levu.’ Au veivuke tiko ena masi yaya ena vanua ni kana. Ni bera ni tekivu na ivunau, au gole ena tabavale e cake au lai dabe duadua voli ga. A vakamacala vinaka o Brother Rutherford, e kerea sara mera tucake o ira kece na vakabauta nira wili ena ilawalawa levu. Sega ni bera noqu tucake, au raica tale ga nira tucake e levu era tiko ena soqo. Au vakadeitaka ena siga ya niu sega ni lumuti. . . . Au marau niu dua vei ira na so tale na sipi.”—Henry A. Cantwell.\n“Era marau e levu, niu dau rogoca vei ira na mataveitacini nira sega ni vakadeitaka era lumuti se sega. Ia era sega ni via wili ena ‘ilawalawa e sega soti ni yalodina,’ me vaka a nanumi tu me baleti ira na ilawalawa levu. Era kaya e levu nira lomavakacegu, nira ciqoma na ka dina qo, era gumatua sara nira sa qai kila na rai i Jiova me baleti ira.”—Herman L. Philbrick.\n“Keimami marautaka e levu na ka ena soqo qo. E rawa ni keimami wasea vei ira eso tale na inuinui ni bula tawamudu e vuravura. Ni sa qai matata na nodra inuinui, era sa sega ni vakayagataka kina e levu na waini kei na madrai ena iVakananumi.”—John C. Booth.\n18. Na cava mera gumatuataka na imuri i Karisito, cava e rawati kina?\n18 Me tekivu mai na gauna ya, e dusimaki ira na nona imuri o Jisu mera gumatuataka na nodra kumuni na isoqosoqo levu era na bula ena veivakararawataki levu. Ni se qai tekivu, e vaka me sega ni toso vinaka sara na nodra kumuni na ilawalawa qo. A tukuna mada ga o Brother Rutherford: “Kena irairai nira na sega ni le levu na ilawalawa levu.” Ia eda kila qo ni a vakalougatataka dina o Jiova na tatamusuki! Ena veidusimaki i Jisu kei na yalo tabu, sa mai vakayacori na parofisai i Jisu me baleti ira na lumuti kei na nodra itokani na ‘so tale na sipi,’ era sa mai ‘dua ga na qelenisipi, dua ga nodra ivakatawa.’\nA sega ni kila o Brother Rutherford ni na vakasakiti na tubu ni kedra iwiliwili na isoqosoqo levu (iMawi ina imatau: Nathan H. Knorr, Joseph F. Rutherford, kei Hayden C. Covington)\n19. Eda vakaitavi vakacava ena tubu ni kedra iwiliwili na isoqosoqo levu?\n19 E levu na tamata yalodina era na bula tawamudu ena vuravura parataisi ena veiliutaki i Karisito kei ira na 144,000. Eda marau nida vakasamataka nona dusimaki keda o Karisito meda kila na inuinui ni gauna se bera mai e vakamacalataki vakamatata ena iVolatabu. E itavi dokai dina meda wasea na inuinui qo ena cakacaka vakaitalatala! Se mani vakacava na keda ituvaki, meda solia mada ga noda vinaka kece me rawa nira tabili tiko ga mai na isoqosoqo levu, me vakacaucautaki tiko ga kina na yaca i Jiova!—Wilika Luke 10:2.\nTubu tiko ga na kedra iwiliwili na isoqosoqo levu\niBalebale ni Yalodina ina Matanitu ni Kalou\n20. Na cava e wili tiko ena isoqosoqo i Setani? Mera vakaraitaka vakacava na lotu vaKarisito na nodra yalodina?\n20 Nira vulica tiko ga na tamata ni Kalou na veika me baleta na nona Matanitu, ena vinakati mera kila tale ga na ibalebale ni yalodina ina matanitu vakalomalagi. E vakamacalataki kina ena Vale ni Vakatawa ni 1922 ni rua tiko na isoqosoqo, isoqosoqo i Jiova kei na isoqosoqo i Setani e wili tiko kina na veika vakabisinisi, lotu, kei na veika vakapolitiki. Era na sega ni cakava na lotu vaKarisito e dua na ka e vinakata na isoqosoqo i Setani ke ra kila nira na tawayalodina kina ina Matanitu ni Kalou ena veiliutaki i Karisito. (2 Kor. 6:17) Cava e okati kina?\n21. (a) E vakasalataki ira vakacava na tamata ni Kalou na dauveiqaravi yalodina me baleta na bisinisi? (b) Na cava e vakavotuya na Vale ni Vakatawa ena 1963 me baleti “Papiloni na Ka Levu”?\n21 Na kakana vakayalo e vakarautaka na dauveiqaravi yalodina e dau vakaraitaka na nodra ilawaki na daunibisinisi qai vakasalataki ira na tamata ni Kalou mera kua ni rawai ena domodomoiyau sa takalevu tu. (Maciu 6:24) E vakaraitaki tale ga e veigauna ena noda ivola ni lewa tu o Setani na isoqosoqo lotu e vuravura. E vakamatatataki ena Vale ni Vakatawa ni 1963, ni sega ni matataka tiko ga o “Papiloni na Ka Levu” na lotu ni Veivanua Vakarisito, ia na lotu lasu kece e vuravura. Eda na qai raica ena Wase 10 ni ivola qo, nodra sa vukei e levu mai na veivanua kei na veimatatamata mera “lako tani vua,” era vakasavasavataki ira mai na ivalavala kece ni sokalou lasu.—Vkta. 18:2, 4.\n22. Ena iMatai ni Valu Levu, na cava era nanuma e levu na tamata ni Kalou ena ivakasala ena Roma 13:1?\n22 Vakacava na isoqosoqo vakapolitiki i Setani? E rawa beka nira vakaitavi na lotu vaKarisito dina ena ivalu kei na veileti ni veimatanitu? Ena iMatai ni Valu Levu, era kila na Gonevuli ni iVolatabu ni sega ni dodonu mera veivakamatei na imuri i Karisito. (Maciu 26:52) Ia era nanuma e levu ni ivakasala ena Roma 13:1 mera talairawarawa “vei ira na iliuliu cecere,” e kena ibalebale mera curu ena mataivalu, dara na kena isulu ra qai tauri iyaragi, ia mera vanavana e macawa ni tukuni mera vakamatea na kedra meca.\n23, 24. Na cava eda kila tu e liu me baleta na Roma 13:1 donuya na iKarua ni Valu Levu? E qai vakadodonutaki vakacava na nodra rai na imuri i Karisito?\n23 Ni tekivu na iKarua ni Valu Levu ena 1939, e vakamacalataki vinaka ena Vale ni Vakatawa na tawaveitovaki. E vakamatatataka na ulutaga qo nira na sega ni vakaitavi na lotu vaKarisito ena ivalu kei na veileti ni veimatanitu ena vuravura i Setani. Sa bau ivakasala veiganiti dina! Era taqomaki gona na imuri i Karisito mai na veivakamatei vakadomobula era vakaitavi kina na veimatanitu ena ivalu qori. Ia e tekivu vakamacalataki ena noda ivola ena 1929, ni veiliutaki e cavuti ena Roma 13:1 e sega ni o ira na iliuliu vakatamata, ia e dusi rau o Jiova kei Jisu. E se vinakati tiko ga me vakadodonutaki na rai qori.\n24 E yaco qori ena 1962 ni dusimaki ira na imuri i Karisito na yalo tabu ena kena tabaki na ulutaga veiganiti me baleta na Roma 13:1-7 ena Vale ni Vakatawa ni 15 Noveba kei na 1 Tiseba. Sa ra qai kila e keri na tamata ni Kalou na ibalebale ni talairawarawa ena vosa kilai levu e cavuta o Jisu: “Ni solia sara vei Sisa na ka e nei Sisa, vua na Kalou na ka e nona na Kalou.” (Luke 20:25) Era sa qai kila qo na lotu vaKarisito dina ni o ira na veiliutaki e dusi ira na iliuliu kei vuravura, e dodonu mera talairawarawa vei ira. Ia e vakaiyalayala na nodra talairawarawa. Nira tukuna vei keda na iliuliu vakatamata meda talaidredre vua na Kalou o Jiova, eda na tukuna me vakataki ratou ga na yapositolo: “E dodonu me keitou talairawarawa ga vua na Kalou ni iliuliu, sega vua na tamata.” (Caka. 5:29) Eda na vulica ena Wase 14 e levu tale na sala era vakaraitaka kina na tamata ni Kalou nira tawaveitovaki.\nE itavi dokai dina meda wasea na inuinui ni bula tawamudu ena iVolatabu!\n25. Na cava o marautaka kina na veidusimaki ni yalo tabu mo kila na Matanitu ni Kalou?\n25 Vakasamataka mada na levu ni ka eda sa vulica na imuri i Karisito ena veiyabaki sa sivi me baleta na Matanitu ni Kalou. Eda kila na gauna e tauyavu kina mai lomalagi kei na vuna e bibi kina na Matanitu qori. Sa qai matata na nodra inuinui na yalodina, o ira era nuitaka na bula e lomalagi kei ira na nuitaka na bula e vuravura. Eda kila tale ga na sala meda yalodina kina ina Matanitu ni Kalou, meda talairawarawa tale ga vei ira na iliuliu vakatamata. E vinaka mo taroga, ‘Vakacava au na kila na ka dina qori ke sega ni dusimaka na dauveiqaravi yalodina o Jisu Karisito me kila na kena ibalebale qai vakavulica?’ Eda marau dina ni dusimaki keda tiko o Karisito kei na yalo tabu!\n^ para. 3 E tukuna e dua na ivola ni vosa vaKirisi ni “dusimaka” ena tikina qo e kena ibalebale me “vakaraitaka na sala.”\n^ para. 7 A nanumi tu e liu ni raivotu ya e dusia na nodrau veiraravui na lotu Katolika kei na lotu butobuto ni matanitu o Roma.\n^ para. 10 Ena June 1880, e tukuni ena Vale ni Vakatawa nira lewe ni 144,000 na Jiu vakayago era tavuki ni bera na 1914. Ia ena icavacava ni 1880, a qai tabaki e dua na ivakamacala e via tautauvata kei na ka eda sa kila ena gauna qo.\nEra kila vakacava na lotu vaKarisito dina na veika me baleta na 1914? E vakavotui tale ga vakacava ni bibi na Matanitu ni Kalou?\nNa cava e uqeti iko mo vukei ira eso tale mera vakarurugi ena veiliutaki ni Matanitu ni Kalou?\nNa cava eda sa kila ena gauna qo me baleta na noda yalodina ina Matanitu ni Kalou kei na noda talairawarawa vei ira na veiliutaki vakatamata?\nO vakadeitaka vakacava ni dusimaki ira nona imuri ena yalo tabu o Karisito mera kila na Matanitu ni Kalou?\niMeli iMeli Vakatakila na Tui na Matanitu ni Kalou


Nodra Vakacegui na Lomabibi — Watchtower LAIBRI ENA INTERNET\nT-20 t. 2-6\nNodra Vakacegui na Lomabibi\nNi sa na Oti Vakadua na Lomabibi\n“Sa vutugu vata ko vuravura taucoko, ka sa yaluma e na rarawa, ka yacova na siga oqo.” (Roma 8:22) E vakilai levu na rarawa ena gauna a volai kina na malanivosa oqo ena sivia na 1,900 na yabaki sa oti. E levu era a lomabibi. Oya na vuna era uqeti kina na lotu Vakarisito: “Vakacegui ira sa lomabibi.”—1 Cesalonaika 5:14, NW.\nSa qai vakilai levu ga edaidai na yaluma, e levu tale ga era lomabibi. Meda kurabui beka kina? Sega, ni vakatoka na gauna oqo na iVolatabu me “iotioti ni veisiga,” e kaya tale ga ni “gauna lewalewai dredre.” (2 Timoci 3:1-5, NW) E parofisaitaka o Jisu Karisito ni na yaco ena iotioti ni veisiga “eso na ka e dauveivakarerei.” (Neitou na matanivola kala.)—Luke 21:7-11; Maciu 24:3-14.\nNa tamata e dau nuiqawaqawa tu, ririko, se lolosi, se sota kaya e so tale na leqa vaka oqo ena rawa ni lomabibi. De vu ni nona lomabibi se yaloluluvu na mate ni dua na wekana lomani, na nona sa veisere kei kena isa, nona biu tani mai na nona cakacaka saumi, se bula tautauvimate. E dau votu tale ga na lomabibi ni nanuma e dua ni sega na kena yaga, ni sega ni nuitaki ena ka a tataunaki vua. E macala ni rawa ni lomaleqa e dua ena vuku ni ituvaki drakidrakita e sota kaya beka, ia kevaka e vakalaiva o koya me kadre e lomana na yalo sorosorowale, mani dredre kina vua me raica se cava na iwali ni nona leqa, sa na kena itinitini ga vua na lomabibi sega ni taqei rawa.\nRa dau vakila tale ga na lomabibi vaka oqo na tamata era bula e liu. A tauvimate o Jope, a sota kaya tale ga na leqa levu. Nanuma kina o koya ni sa biuti koya na Kalou, mani cata me bula. (Jope 10:1; 29:2, 4, 5) A vinakata ga me mate o Jekope, a cata ni vakalomavinakataki, ni sa rogoca na ka e talanoataki vua me baleta na mate nei luvena tagane. (Vakatekivu 37:33-35) Na ca ni loma i Tui Tevita me baleta na nona cala bibi, a yasovaka kina: “Au sa tagi lako ena siga ka bogi mai. Au sa malumalumu.”—Same 38:6, 8; 2 Korinica 7:5, 6.\nEdaidai e levu era lomabibi nira sa rui vakaocai ira, nira bula ena ivakarau ni bula e sega ni yacova rawa na nodra igu qai curuoso kina na nodra vakasama kei na lomadra. Kena irairai ni lomaocaoca lako vata na yalosorosoro, e rawa ni vakavuna me waki cala kina e so na wai (chemicals) ni yagoda e koto ena mona, mani tubu sara kina na lomabibi.—Vakatauvatana Vosa Vakaibalebale 14:30.\nO Epafirotaito, e dua na lotu Vakarisito mai Filipai ena imatai ni senitiuri, a ‘rarawa na yalona nira sa rogoca na nona itokani ni a tauvimate.’ Ni a tauvimate o Epafirotaito ena nona ilakolako ni kau ka ni loloma vei Paula i Roma, de a nanuma kina ni sa sega na kena yaga, de ra sa raici koya na nona itokani ni tamata e sega ni rawa ni nuitaki. (Filipai 2:25-27; 4:18) A veivuke vakacava na yapositolo o Paula?\nE talai Epafirotaito lesu vei ira na nona itokani mai Filipai, qai solia vua e dua na ivola, e kaya: “Dou qai vakacegui [Epafirotaito] e na Turaga, e na reki levu sara; ka mo dou dokai ira era sa vakakina.” (Filipai 2:28-30) Sa na vakacegui Epafirotaito sara ga qai vakamamadataka na nona lomabibi na nona vakacaucautaki koya o Paula kei na nodra kidavaki koya ena yalololoma kei na yalo ni veikauaitaki na kai Filipai.\nE sega tale ni vakataratutu ni ivakasala uasivi duadua ga na ivakasala ni iVolatabu meda dau “vakacegui ira sa lomabibi.” E kaya kina e dua na marama a lomabibi: “E yaga sara ga ni o kila nira kauaitaki iko dina na tani.” “E yaga dina vei iko ke o rogoca ni dua e kaya, ‘Kua ni leqa, o na bula vinaka tale.’”\nO koya e lomabibi e dodonu me saga me qara sara e dua e dau veinanumi, ena lomasoli ni rogoci koya. O koya oqo e dodonu me dua e dau vakarorogo vinaka, qai sega ni yalototolo. E sega ni dodonu me vunauci koya e lomabibi, se tauca e so na vosa ena via tonotonomata me vaka, ‘E sega ni dodonu me va tu qori na lomamu’ se ‘E cala na mataqali rai vaqori.’ Sa leqa rawa tu na loma i koya e lomabibi, ia na vosa ni veivakalewai tale vaka oya ena vakavuna me sa qai ca ga na lomana.\nDe na vakila o koya e lomabibi ni tamata sega na kena yaga. (Jona 4:3) Ia e dodonu me nanumi ni bibi ga na nona raici keda na Kalou. Era “beci” Jisu Karisito na tamata, ia a sega ni veisautaka oya na kena yaga ena mata ni Kalou. (Aisea 53:3) Mo kua gona ni lomaleqa, ni lomani iko tale ga na Kalou me vaka ga na nona lomana na Luvena talei.—Joni 3:16.\nE lomani ira na lomabibi o Jisu qai saga me vukei ira mera raica ni dui tu na kedra yaga. (Maciu 9:36; 11:28-30; 14:14) E vakamacalataka ni ka talei mada ga ena mata ni Kalou na separo lalai. A kaya ni “sega e dua vei iratou sa guileca e na mata ni Kalou.” Sa na qai wacava na kedra talei vua na tamata era guta mera muria na lomana! E kaya o Jisu me baleti ira oqo: “Ia sa wili kecega na drau ni ulumudou.”—Luke 12:6, 7.\nE dina oqo, ni na rairai dredre vua e dua e lomabibi tu qai dau beci koya ena vuku ni so na nona malumalumu, me vakabauta ni ka talei o koya ena mata ni Kalou. De nanuma ni sega ni ganita me lomani koya se karoni koya na Kalou. E vakadinata na Vosa ni Kalou ni na “beitaki keda na yaloda.” Ia, na yaloda beka na iotioti ni vanua meda vakarorogo kina? Sega sara. E kila vinaka tu na Kalou ni dau rawarawa vua na tamata ivalavala ca me beitaki koya ga vakataki koya. E veivakacegui kina na nona Vosa ni kaya: “Sa uasivi cake e na yaloda na Kalou, a sa kila na ka kecega.”—1 Joni 3:19, 20.\nE sega ni tao ga na nona rai na Tamada dauloloma vakalomalagi ena noda ivalavala ca kei na noda cala. E raica o koya na veika e so e rawa ni vakavuna na noda cala, na bula eda susu mai kina, na malele ni lomada kei na ka eda nakita. E kila o koya nida sucu kaya mai na ivalavala ca, na tauvimate kei na mate. O koya gona e rui vakaiyalayala wale na ka eda rawata. Na noda rarawataka kei na noda cata na ca eda vakayacora sa ivakadinadina nida sega ni via valavala ca, nida se sega ni lai ca sara. E kaya na iVolatabu nida sega ni cakava rawa e dua na ka ena noda sa mai “vakamalumalumutaki [oqo] . . . me ca.” E kila vinaka na Kalou na ituvaki vakaloloma eda tu kina, ena nona yalololoma gona ena sega ni guilecava nida tamata malumalumu.—Roma 5:12; 8:20.\nE tukuni vei keda ni “sa yalololoma ko Jiova ka daulomasoli.” “Me vaka na kena yawa na vanua e cadra kina na siga ki na vanua sa dromu kina na siga, sa vakayawataka vakakina vei keda ko koya na nodai valavala ca. Ni sa kila ko koya na nodai bulibuli; sa nanuma ga ni da sa kuvu-ni-soso.” (Same 103:8, 12, 14) O Jiova dina ga sa “Kalou ni veivakacegui kecega; o koya sa vakacegui [keda] e na [noda] rarawa kecega.”—2 Korinica 1:3, 4.\nNa veivuke ga ena yaga vakalevu vei ira na lomabibi na nodra torova yani na Kalou yalololoma, ra qai ciqoma na nona veisureti mera ‘biuta vua na nodra icolacola bibi.’ E rawa sara ga vua me “vakabula na lomadra sa bibivoro.” (Same 55:22; Aisea 57:15) E vakadreta gona na Vosa ni Kalou meda dau masu, e kaya: “Biuta vei [Jiova] na nomudou lomaocaoca kecega, ni sa daunanumi kemudou ko koya.” (1 Pita 5:7) Mai na nona dau masu vagumatua e dua, sa na rawa vua me volekati koya na Kalou, me vakila tale ga na “vakacegu ni Kalou, sa uasivia na ka kecega e kilai rawa.”—Filipai 4:6, 7; Same 16:8, 9.\nE tu tale ga na veisau lalai e rawa ni cakava e dua ena nona bula me valuta kina na lomabibi. E bibi na vakaukaua yago, kania na kakana bulabula, cegu cagi bulabula, kei na gauna veirauti ni vakacegu, e bibi tale ga me vakarauta na gauna ni sara retioyaloyalo. E vukei ira na lomabibi e dua na marama ena nona dau kauti ira mera taubale vakatotolo. Ni sa tukuna e dua na marama a lomabibi voli: “Au sega ni via taubale,” a kaya ga vakamalua vua na marama oya: “Sega, o na lako.” E tukuna na marama oya: ‘Keirau taubaletaka e ono na kilomita. E dadaga o koya ni keirau sa lesu mai, ia e vakila ni vinaka cake nona bula. Tovolea mada na taubale vaka oqo, o na vakila na kena yaga.’\nSo ga na gauna, ena dredre me valuti vakadua na lomabibi kevaka mada ga sa tovolei na ka kece ga e rawa, wili kina na iwali e so vakavuniwai. E kaya e dua na marama uabula: “Au sa tovolea na iwali kece ga, ia au se dau lomabibi ga.” Sa dau dredre tale ga vaka kina mera vakabulai edaidai na mataboko, na didivara, se na lokiloki. Ia, mai na nodra wilika wasoma na Vosa ni Kalou na lomabibi era na vakila kina na vakacegu, ra qai vakanuinui ena ka e yalataki dei tu kina ni na wali vakadua na mate kece ni tamata.—Roma 12:12; 15:4.\nNi sa vakamacalataka o Jisu na veika rarawa ena yacovi vuravura ena iotioti ni veisiga, a kaya tale: “Ni sa vakatekivu me yaco na veika oqo, dou ta cake, ka vagelegelei kemudou; ni dou sa voleka ni vakabulai.” (Luke 21:28) A vosa tiko o Jisu me baleta na vakabulai yani ni kawatamata ina vuravura vou ni Kalou, na vuravura sa “sereki . . . mai na kena vakabobulataki ki na rusa, ka me lalaga tu ka vakaiukuukutaki vata kei ira na luve ni Kalou.”—Roma 8:21.\nSa na dua dina na vakacegu levu vua na kawatamata me galala mai na veika dredre e dau veivakaleqai, me yadra cake ena mataka yadua ena makare vinaka ni vakasama e qai tu vakarau ena yalo makutu me colata na cakacaka ni siga oya! Ena sega vakadua tale ni dua me ologi tu ena o loaloa ni lomabibi. Na vosa ni yalayala e dei matua tu, oya ni Kalou ena “tavoya tani kecega na wai-ni-mata mai na matadra; ia ena sega tale na ciba, se na rarawa, se na tagi, ka na sega tale na vutugu: ni sa takali tani na ka makawa.”—Vakatakila 21:3, 4.\nNa tikinivolatabu kece e lavetaki mai na Vakadewa ni Vuravura Vou ni iVolatabu.


- Viti FM\nWritten by Ben Ravulo on March 30, 2022\nNa matasere na Cagi Ni Delai Yatova ka liutaka tiko o Ledua Cakacaka e vakasakiti sara tiko na veisere vovou eso ka ratou katona tiko ena gauna oqo.Edua na sere vou ka taleitaki sara tiko ena gauna oqo sai koya na sere: ‘NOQU URA BUTA ‘.\nNa sere qo e baleta edua na Marama ni Naweni mai Savusavu Cakaudrove ka a vuli tu ena koronivul na Ballentine Memorial School ena 1982,kei na dua na Cauravou ni Kadavu ,ka Head Boy tu ena Koronivuli mai Ratu Kadavulevu School ena yabaki vata oya.\nE rau a dau sota vakawasoma ena Social ni koronivuli kei na so tale na sotasota ni korovuli kei na gauna ni sereki,ka rau dau veisemati ga ena i vola me vaka ni se bera sara na kena vakayagataki na monalivaliva me vaka eda sa vakayagataka tu nikua.\nE na dua na siga e a qai mani toboka o rau nai tubutubu nei goneyalewa nai vola mai Ratu Kadavulevu School,ka sa dua na ka na nodrau rarawa , sa mani nanumi me sa vakau lesu tale ki nakoro i Naweni o goneyalewa,ka sa mai cavuka talega i kea na nodrau veitaratara kei cauravou.\nNi oti e vica vata na yabaki, rau sa dui vakavuvale ruarua,ka rau sa qai mai sota tu ena monalivaliva,ka sa dua na ka na nodrau veimarautaki ka mani rau veiwasei taka na veidredre ni bula vakavuvale rau dui lako curuma tiko. Sa qai rau qai mai kila ni rau waqa vata ruarua tiko ena gauna vata saraga oya ka rau sa tuvatuva ka taka ke rawa ni rau veilesuvi tale, ka me tomani tale kina na veidomoni ena gauna ni vuli.\nE rawa nio na rogoca na sere qo na ‘NOQU URA BUTA’,ena VITIFM 92.2FM,92FM keina 92.6FM.


iOtioti ni vakaleweni ena Janueri 15, 2021 Mai vei Harley Street valenibula\nSa vakadonui talega na wainimate ni Oxford vakaitaukei mai vei UK regulators ka sa namaki talega me na tiko talega na wainimate vakaitaukei ena gauna oqo.\nNa sala cava e Pfizer Coronavirus Covid 19 Wainimate sa soli?\nMe icula ki na liga e cake.\nO cei e rawa ni tu vua na Coronavirus Covid 19 kena wainimate?\nSa vakarautaki tu na vaccination covid-19 vei ira kece na tamata.\nMe 'u na kauta vakacava na vaccination Coronavirus?\nPlease download and use the contact form to register your interest in the Pfizer Vaccine. Once the vaccine is released, na nomu Harley street vuniwai ena taura na madigi me vaccinate iko ni ko tiko ena vuku ni inaki raraba, se me baleta na nomu wainimate ni kei vakayabaki.\nE rawa ni o rawata ena dua vata ga na gauna me vaka na nomu kei jab kevaka o vinakata.\nKevaka o lomaleqa ni rawa mo calata na coronavirus vaccination, veitaratara yani vei iko Harley Street valenibula me vakarautaki e dua na ilesilesi me vakayacori kina na wainimate.\nEna tiko beka e dua na yasana mai na wainimate ni Coronavirus?\nE ’ tu e dua na ka me rawa ni redness ka voravora ena vanua vaccination, ka vakakina na ulu, Ia na kena revurevu oqo me kakua ni sivia na vica na siga. Raica na nomu GP kevaka e tiko na kena revurevu ena vica na siga sa oti, se kevaka mo na tauyavutaka e dua na Rash ni oti na Pfizer Coronavirus ni wainimate vakaitaukei.\nE rawa beka ni 'u taura ga vakataki au na wainimate ni Covid19?\nNa Pfizer Covid019 Coronavirus jab sa vakarautaki tu ga vakataki koya, ia ’ sau levu ka lekaleka sara. Namaka mo sauma na £1000 kei na £2000.\nE rawa ni da vakasalataki kevaka e #8217; taqomaki iko me tiko vei iko, ia mo na sikova ga na noda valenibula vakaitaukei mo vakarautaka kina.\nYalovinaka kiliki ena isema e ra mo vakalewena na fomu mo vakaraitaka kina na nomu gagadre.


The Fiji Times » Qele kovuti\n26 March, 2018, 10:48 am\nUpdate: 10:48AM ERA vakanomodi na tiko e na loma ni valevakoro mai na koro ko Muaivuso e na yavusa o Navukavu, Tikina o Suva, e na siga Moniti ni vakarau vakayacori na vosa bubului ni kena vakasukai e rua na qele ni mataqali ni oti e 110 na yabaki.\nIa na i otioti ni vakatulewa ena tikina oqo ena qai lewa mai o ira na lewe ni Bose Lawa e Palimedi, oya ena nodra na dabe vata tale ka tarava na matabose oqo, e vakamatatataka na Tabana ni Qele Maroroi ( TLTB).\nEna nona vakarota o Akuila Raibevu mai na tabana ni Qele Kovu e na valenivolavola ni Tabana ni Qele Maroroi e tukuna kina ni qele ni mataqali e rua, a ya na mataqali Natabuivalu kei na mataqali o Natodre ka veivosakitaki e na siga oya, e dodonu me ra duavata kina na lewe ni nataqali ni bera ni vakayacori na vosa bubului.\nNi sa oti na nona vosa o Raibevu, sa qai soli na gauna vei rau na mataqali e rua, me ratou bosea kina na veika e ratou vakatututaka ki na na nodratou sa vinakata me ratou taura se lewa na nodratou qele ni mataqali. Na gauna e sa oti kina na nodra bose vakamataqali rau sa qai gole yani e ya rua na turaga ka ra sa lomavata kina na mataqali e rua, me rau la�ki matataka na nodratou mataqali e na matai Raibevu kei na Roko Tui Rewa.\nNi se bera na vosa bubului e vakamacalataka vei ira na lewe ni yavusa ko Navukavu o Raibevu, ni dodonu me ra kila vinaka ni dua ga na tavere se veiba e na yaco e na gauna ni vosa bubului, e sa na tarovi talega e kea na bose.\nOti oya e rau sa qai tarogi na mata mai na mataqali e rua e na 4 na taro.\nNa i matai me rau kila na i wiliwili ni lewe ni mataqali e na nodrau dui mataqali.\nKarua ni taro me rau kila na i wiliwili ni qele erau dui taukena.\nNa i katolu ni taro me rau vakamacalataka na veika e sa vakayacori tiko e na nodratou qele, kei na kena i ka va ni taro me rau dui vakamacalataka na i balebale ni nodratou via kovuta na nodratou dui tiki ni qele.\nNi se bera ni tekivu na vosa bubului, e a kaci taumada na turaga ni koro ko Muaivuso me vakaraitaka e loma ni koro ni sa vakarau vakayacori e dua na cakacaka bibi. Ni qai 12 donu na kaloko e na sigalevu sa tekivu na taro vei rau na mata mai na mataqali o Natabuivalu, a ya o Peceli vata kei Seveci Naisilisili, e na nodrau vosa bubului e na i Vola Tabu ka vakatotomuri Eseroma Kuruwale mai na Tabana ni Qele Maroroi.\nDede ga vakalailai rau sa vakatarogi sara o Tevita Qounadovu kei Joape Tukitoga (Roko Baleni) mai na mataqali Natodre e na taro vata ga e tarogi vei rau na mataqali Natabuivalu.\nNi sa oti na vosa bubului, sa qai kacivaka tale o turaga ni koro ni sa oti na cakacaka bibi ka vakayacori tiko e nakoro, ni bera ni qai mai masulaka na i Vakatawa ni sa oti na vosa bubului.\nE kaya o Raibevu ni veika e sa macala mai na koro ko Muaivuso, e sa na qai la�ki tau mai na otioti ni lewa e na gauna e dabe kina na Palimedi ka tarava.


Veivakalougatataki ni Sakaramede - Don R. Clarke\nMai vei Elder Don R. Clarke\nEda na vakalougatataki ni sa yaloda meda vakavinavinaka ena vuku ni nona Veisorovaki o Jisu Karisito, vakavouya na noda veiyalayalati ni papitaiso, vakila na veivosoti, ka ciqoma na veivakauqeti mai na Yalo Tabu.\nAu a tubu cake mai Rexburg e Idaho, kau a vakauqeti ka vakavulici kina mai na dua na matavuvale, ira na itokani, qasenivuli, kei ira na iliuliu vakasakiti. E tu ena noda dui bula kece na veika talei eso dau tara na yaloda ka yaco kina na veisau tawamudu. E dua na ka vaqori a yaco ena noqu gauna ni itabagone. Na ka oqori a veisautaka na noqu bula.\nAu dau bulabula tu ga ena Lotu ka curuma mai na Matabete i Eroni. Niu yabaki tinivakacaca, a kerea o Baraca Jacob, na noqu qasenivuli, meu vola ena dua na kadi na veika au a vakasamataka tiko ena gauna ni sakaramede. Au taura na noqu kadi ka tekivu volavola. Matai ni ka ena ituvatuva e dua na qito basketbol ena bogi oti keitou a qaqa kina. Ka qai tarava mai e dua na veigadivi ni oti na qito, qai toso yani na ituvatuva. Guilecavi sara ga se sega ni volai ena matanivola lelevu na yaca Jisu Karisito.\nDau vakaleweni na kadi ena vei-Sigatabu yadua. Sa yaco me vakaibalebale vakalevu cake vakayalo vua e dua na Matabete i Eroni gone na sakaramede kei na soqoni ni sakaramede. Au sa dau nanamaki ki na vei-Sigatabu ka vakakina ena madigi meu vakaivotavota ena sakaramede, ni sa veisautaki au tiko na noqu kila na nona Veisorovaki na iVakabula. Ena vei-Sigatabu kece sara me yacova mai nikua, niu vakayagataka na sakaramede, au sa dau raica na noqu kadi ka railesuva na ka au sa vola kina. Sega ni dau yali mai na noqu lisi ena gauna oqo, taumada, na iVakabula ni kawatamata.\nEda wilika ena Veiyalayalati Vou na nodratou a sota ena dua na rumu e cake na iVakabula kei ira na Nona iApositolo ena Kanavata ni Lakosivia.\n“A sa taura na madrai ka vakavinavinaka, ka dovia, ka solia vei ira, ka kaya, oqo na yagoqu sa soli ena vukumudou: dou cakava oqo mo dou vakananumi au kina.\n“Sa vakatalega kina na bilo, ni sa oti na ivakayakavi, ka vaka, A bilo oqo na veiyalayalati vou ena noqu dra, sa liviraki ena vukumudou.”1\nA tekivutaka talega ko Jisu na cakacaka vakalotu ni sakaramede ena Nona sikovi ira na Nifai.2 Sa yaco meu kila na bibi ni rua na ka a yaco oqo.\nE kaya o Peresitedi David O. McKay, “Au vakauqeti meu vakabibitaka na ka sa lesia na Turaga me soqoni bibi duadua ena Lotu, sai koya oqori na soqoni ni sakaramede.”3 Kevaka eda vakavakarau vakavinaka ki na sakaramede, e rawa ni da veisautaka na noda bula. Au vinakata meu vakatura e lima na ivakavuvuli ka rawa ni vakalougatataka na noda bula ni vakayagataki ena bula kilikili na sakaramede.\nI. Me Tiko na Yalo ni Vakavinavinaka ena Vuku ni Nona Veisorovaki o Jisu Karisito\nNa imatai ni ivakavuvuli sai koya me tiko na yalo ni vakavinavinaka vei Tamada Vakalomalagi ena gauna ni sakaramede ena vuku ni Nona Veisorovaki na Luvena. A talanoataki na italanoa oqo me baleta na kena veisoliyaki na sakaramede:\n“E sega soti ni dau vakaibalebale vei au na sakaramede me yacova na Sigatabu au tabaki kina meu dikoni. Ena yakavi oqori au a veisoliyaka kina ena imatai ni gauna na sakaramede. Ni se bera na soqoni, a vakasalataki au e dua na dikoni, ‘Qarauni Baraca Schmidt. O na rairai vakayadrati koya!’ Sa qai yaco mai na gauna meu vakaitavi ena kena soli yani na sakaramede. E lako vinaka ena imatai ni ikaono ni iyatu. Era vakaivotavota na gone kei na qase ka sega ni dua na vakasama se na leqa. Au qai yacova yani na ikavitu ni iyatu, na iyatu e dau dabe voli kina o Baraca Schmidt. Au kurabui sara. E sega ni moce ni yadra vinaka tu. E duatani o koya mai vei ira na kena vo au sa votai ira yani, e taura na madrai ena vakasama titobu kei na vakarokoroko.\n“Ena vica na miniti ka tarava au sa baci gole tale yani ki na ikavitu ni iyatu vata o ya kei na wai. Ena gauna oqo e dina na noqu itokani. A cuva tu na ului Baraca Schmidt ka bobo tu na matana lelevu vaka-Jamani. E laurai vinaka ni sa lutu tu na nona moce. Na cava beka e rawa niu cakava se tukuna? Au vakaraica tu mada vakalailai na vacu ni matana, e sanuki ka makawa ena veiyabaki ni cakacaka vakaukauwa kei na bula dredre. A curu ki na Lotu ni se qai yabaki tinivakacaca ka donumaka e vuqa na veivakacacani ena nona tauni lailai mai Jamani. Au dau rogoca vakalevu na kena italanoa ena soqoni ni soli ivakadinadina. Au qai nanuma meu tara na tabana ena vakanuinui me yadra kina. Niu kala yani, qai mata mai vakamalua na uluna. E drodrova sobu tu na baluna na wainimatana, niu raica yani na yaloka ni matana au raica kina na loloma kei na reki. A dolele yani vakamalua ka taura na wai. E dina niu se qai yabaki tinikarua ena gauna ko ya, au se nanuma vinaka toka ga na veika au a vakila ena noqu sarava na kena turaga bulitaki wakakau oqo. Au kila deivaki ni vakila e dua na ka me baleta na sakaramede au se bera ni vakila. Au vakadeitaka kina ena gauna oya niu via vakila na veika vata oya.”4\nE veitaratara ki lomalagi o Baraca Schmidt, ka veitaratara vata kei koya ko lomalagi.\nII. Nanuma ni da Vakavouya tiko na Veiyalayalati ni Papitaiso\nNa ikarua ni ivakavuvuli me da nanuma ni da sa vakavouya tiko na noda veiyalayalati ni papitaiso ni da vakaivotavota ena sakaramede. Eso na yalayala eda dau vakayacora me vaka e volai tu ena ivolanikalou, e oka kina na:\n“Dou curu ki na lomanibai ni Kalou, ka vakatokai me nona tamata, … mo dou veivuketaka na nomudou icolacola, … mo dou tagi vata kei ira sa tagi … , ka vakadinadinataka na Kalou.”5\n“Ka lako mai ena yalo e raramusumusu kei na yalo e bibivoro, … ka sa lomadra me ra taura na yaca i Jisu Karisito, ka qaravi Koya me yacova na ivakataotioti,”6 ka dau nanumi Koya ka muria na vunau sa solia vei ira.7\nNa masu ni sakaramede era ivakananumi vei keda ni veiyalayalati oqo. Ni da vakaivotavota ena sakaramede, eda sa vakavouya na noda yalayala me da dina tiko ki na noda veiyalayalati oqo. Au vakabauta ni kilikili me da rawa ni cavuqaqataka na masu ni sakaramede ena noda vakasama kei na yaloda. Oqori ena vukei keda me da vakanamata ena kena vakavoui na noda veiyalayalati ni papitaiso. Se da a yabaki 8 se 80 ena gauna eda papitaiso kina, au nuitaka ni da na sega ni guilecava na siga oya kei na veiyalayalati eda a vakayacora.\nIII. Ena Gauna ni Sakaramede e Rawa ni da Vakila ni da sa Vosoti mai na Noda iValavala Ca\nNa ikatolu, ena gauna ni sakaramede eda rawa ni vakila ni da sa vosoti mai na noda ivalavala ca. Kevaka eda a taura na gauna ni bera na sakaramede me da veivutunitaka na noda ivalavala ca, ena rawa vei keda me da gole yani mai na sakaramede ka vakila ni da sa savasava ka savasava vuka. E kaya o Peresitedi Boyd K. Packer: “Na sakaramede e vakavouya na ivalavala ni veivosoti. Ena vei-Sigatabu kece ni votai mai na sakaramede, oqori na soqo me marautaki kina na ivalavala ni veivosoti. … Ena vei-Sigatabu yadua mo vakasavasavataki iko me rawa kina, ni yaco mai na kena gauna, ni o mate me na savasava tu na yalomu.”8 Ni da vakaivotavota ena bula kilikili ena sakaramede ena vukei keda me da vakataki ira na tamata ni Tui o Penijamini, ka ra, “sa vakasinaiti ena marau, ni sa bokoci na nodra ivalavala ca, ka vakacegu na yalodra.”9\nIV. Eda Rawa ni Vakauqeti ena iWali ni Noda Leqa\nNa ikava ni ivakavuvuli sai koya ni da rawa ni vakauqeti ena iwali ni noda leqa ena soqoni ni sakaramede. Niu peresitedi voli ni kaulotu mai Bolivia, keirau a vakalougatataki vata kei Mary Anne na watiqu, me keirau tiko ena dua na semina ni peresitedi ni kaulotu vata kei Peresitedi Henry B. Eyring. Ena soqoni oqori a vakavuvulitaka kina o koya ni tolu na sala bibi e rawa ni da vakarautaki keda kina me yaga vei keda e dua na soqoni. Me da lako mai kei na noda leqa, yalomalumalumu me vakataki ira na gone ka vakarau tu me vuli, kei na gagadre me da vukei ira na luve ni Kalou.\nNi da lako mai ena yalomalumalumu ki na soqoni ni sakaramede, e rawa ni da vakalougatataki me da vakila na veivakauqeti me baleta na iwali ni noda leqa e veisiga. Me da vakavakarau mai, tu vakarau me da vakarorogo, ka sega ni rawa ni vagolei tani. Eda wilika ena ivolanikalou, “Ia, au sa kaya vakaidina vei iko, a dodonu sara mo vakasamataka vakavinaka taumada; kevaka sa dodonu vei iko mo qai kerea, ia kevaka au kila ni ganita, au na uqeta na yalomu ka na katakata mai na lomamu; raica ko na qai kila sara ni sa dodonu.”10 E rawa ni da kila na veika e dodonu me da cakava me wali kina na noda leqa.\nV. Ni da Vakaivotavota ena Bula Kilikili ena Sakaramede ena Vukei Keda me da Vakasinaiti ena Yalo Tabu\nNa ikalima ni ivakavuvuli, vakaivotavota ena bula kilikili ena sakaramede, ena vukei keda me da vakasinaiti ena Yalo Tabu. Ena nona tekivutaka na sakaramede ena Nona veisiko vei ira na Nifai, e kaya kina o Jisu, “Ko koya yadua sa kania na madrai oqo, sa kania na lewequ; kei koya sa gunuva na waini oqo, sa gunuva na noqu dra; ia ena sega ni viakana ka sega talega ni viagunu, ia ena vakamamautaki.”11 Sa yalataki veikeda kevaka era sa via kania ka via gunuva na ivalavala dodonu, era na vakamamautaki ena Yalo Tabu. E yalataki talega ena masu ni sakaramede kevaka eda na bulataka na noda veiyalayalati, ena tikoga vata kei keda na Nona Yalo Tabu.12\nE kaya o Elder Melvin J. Ballard: “O au e dua na ivakadinadina bula ni tiko e dua na yalo ka sala vata na kena qaravi na sakaramede ka vakatakata na yalo mai ulu ki yava; o na vakila ni vakamamacataki na mavoa ni yalo, ka laveti na icolacola. Ena yaco mai ki na yalo kilikili ka gadreva dina tu me vakaivotavota ena kakana vakayalo oqo na vakacegu kei na marau.”13\nEda na vakalougatataki ni sa yaloda meda vakavinavinaka ena vuku ni nona Veisorovaki o Jisu Karisito, vakavouya na noda veiyalayalati ni papitaiso, vakila na veivosoti, ka ciqoma na veivakauqeti mai na Yalo Tabu ni da vakaivotavota ena sakaramede e veimacawa. Ena dau yaco me dua na soqoni ni sakaramede cecere kevaka e itakele ni noda sokalou na sakaramede. Au vakaraitaka na noqu vakavinavinaka ena vuku ni nona Veisorovaki o Jisu Karisito. Au kila ni bula tiko o Koya. Ena yaca i Jisu Karisito, emeni.\n1. Luke 22:19–20; vakaikuritaki. 2. Raica na 3 Nifai 18. 3. David O. McKay, ena Conference Report, Okot. 1929, 11. 4. Book of Mormon Student Manual (ivolavakarau ni iVakarau ni Vuli ena Lotu, 1979), 417. 5. Mosaia 18:8–9. 6. Vunau kei na Veiyalayalati 20:37. 7. Raica na Vunau kei na Veiyalayalati 20:77. 8. Boyd K. Packer, Mine Errand from the Lord (2008), 196. 9. Mosaia 4:3; vakaikuritaki. 10. Vunau kei na Veiyalayalati 9:8; vakaikuritaki. 11. 3 Nifai 20:8. 12 Raica na Vunau kei na Veiyalayalati 20:77. 13. Melvin J. Ballard, ena Bryant S. Hinckley, Sermons and Missionary Services of Melvin Joseph Ballard (1949), 149. Kena sa otiKena e tarava\nVosa vakavitiAmerican Sign Language (ASL)Bahasa IndonesiaCebuanoČeskyDanskDeutschEestiEnglishEspañolFaka-tongaFrançaisGagana SamoaÍslenskaItalianoKreyòl AyisyenLatviešuLietuviųLingálaMagyarMalagasyNederlandsNorskPolskiPortuguêsReo TahitiRomânăShqipSlovenčinaSuomiSvenskaTagalogTiếng ViệtVosa vakavitiVosa vakavitiБългарскиМонголРусскийУкраїнськаქართულიՀայերենພາສາລາວភាសាខ្មែរ한국어中文日本語


Na vosa ni noqu iyaya ni Hack donu ni Tom - Hack donu\nTiseba 12, 2019 | 10:51 ni PM\nO tiko eke: Vale / Hack ni Android / Qito / iOS Hack / PC / Na vosa ni noqu iyaya ni Hack donu ni Tom\nNa vosa ni noqu iyaya ni Hack donu ni Tom 2018 Sega ni dua na vakadidike:\nBula itokani! Eda kauta mai e dua na iyaya kilai levu duadua ni qito na hack ni misini lalai ni Android na iOS ka yacana o Na vosa ni noqu iyaya ni Hack donu ni Tom. Ni se bera ni wasea ’ s ni isema ni download ka au vinakata me 'u tukuna e dua na ka me baleta na kena.\nIvakamacala taumada na vosa ni noqu iyaya ni Hack ni qito ni Tom 2018:\nEda sa tauyavutaka kina na generator ni kaukauwa sara na veidabui me nomu noqu vosa tom qito nanamaki vakalevu cake. Na noda Dauniparokaramu ena dau vakaraitaka na noda cakacaka vinaka duadua ena kena vakataucokotaki na Noqu vosa ni Generator ni sede Tom. Ni vakayagataki na iyaya ni veivosaki oqo Hack na kena iyaragi ena rawa mo rawata tawayalani ilavo koula ena nomu akaude ni qito ka sega ni sasaga.\nSega sara eke e tiko talega e dua na madigi meda tadolava rawa kina na veika kece ka rawata na kena isau kece ena itekivu ni nomu qito. Vakakina oqo o ’ ka gadreva mo vakayagataka na nomu ilavo me vakuria na tiki ni siliva se e dua na ka ena vakacavara na tavata.\nNa ka vinaka duadua eke mo na lavetaka kina na noqu vosa ni veivosaki me baleta na itukutuku ni Hack e sega kina na veivakadeitaki ni tamata se sega ni vakadidike talega.\nEda sega ni wasea na noda parokaramu ni bera na noda vakacegu ni coder, Keitou dau vakatovolea na iyaragi kece hack mai vei ira e vuqa na tamata ka yaco 100% vinaka. Era savasava kece na faile ka me Dauniparokaramu e rua na ivakaraitaki levu me vakataka na:\nNa veika oqo ena taqomaka na nomu qito mai na mataqali vakataotaka kecega, sa dodonu mo na yalovakacegu ni vakayagataka na iyaya ni vosa ni veivosaki kei na Hack 2018. Au sa vakavinavinaka dina vei ira na noda era sa vakavinavinakataka dina tiko na noda veiqaravi.\nENA CAKACAKA KINA NA IYAYA NI HACK?\nNi da sa vakuria sikirini na noqu vosa ni veivosaki o Tom Generator 2018 ka mo rawa ni raica kina na cakacaka ena kece na talevoni ni Android & misini lalai ni iOS. Sa ’ specialise s ni sa na muria yani vei kemuni mai na wakana se na jailbreak na veika e gadrevi. Sa ’ qo e kena ibalebale mo sa na sega ni leqataka na wakana se na jailbreak ena kena vakayagataki na parokaramu oqo.\nNa vosa ni noqu iyaya ni Hack donu ni Tom 2018 Iyaya:\nE tiko vei iko e dua na gauna mo lavetaka kina na noqu vosa o Tom Generator me kua ni dua na ka e gadrevi. Vakayagataki yadua e rawa ni vakuria na tawayalani na sede e sega ni saumi ni qito ena gacagaca ni android ios. Na iyaya Hack ena maroroi kina na nomu qito mai na dua ga na mataqali ban kei na itukutuku ban ka vunitaka na kemu ivakatakilakila ena veitaqomaki veisosomitaki ni veisosomitaki.\nE semata vata na noqu vosa ni veivosaki kei na qaqa nei Tom ka vaka e dua na parokaramu kaukauwa e sega ni rawa vua e dua me vakatotomuria na veika o cakava tiko.\nNoqu vosa ni iyaya ni Tom Hack 2018 e rawarawa sara me ra vakayagataka, mo na lavetaka mada taumada. Vakacuruma na parokaramu oqo ena nomu PC se na ivakarau ni Mac me baleta na kena macala vinaka ka dolava. Digia na iyaya ena semati iko ni ko kiliki ena digidigi. Vakacuruma na yavunibula ni ilavo siliva ena yalayala e cake na itagede ga ka lako ki na na digidigi ni ituvaki ka digitaka na kece.\nNa gauna o na vakacavara kina na nomu cakacaka ni lauti na “Vakayagataka na Hack” bulukau ni ka me ki na iyaya taucoko na hack ’ kaulotu ni % s. Don ’ ka sogota sobu na nomu ivakarau ena gauna hacking na iwalewale kei na oti ni vakacavara e, restart na nomu vosa ni veivosaki ka marautaka na ivurevure kece.\nME KILAI: Lavetaka walega na noqu vosa ni veivosaki me baleta na iyaya Hack mai na noda vanua [ExactHacks.com]. Kevaka o vinakata dina me hack na noqu vosa ni veivosaki vakavinaka.\nGenerator ni Hack ni lesoni ni Server.Pro 2019\nJune 13, 2018 Mai vei exacthacks\nJune 23, 2018 Mai vei exacthacks


Me Yacova ni Da Qai Sota Tale - Thomas S. Monson\nMe tiko ga vata kei keda na yalotabu eda sa vakila eke ena noda laki qarava tale na veika eda dau vakaogai keda kina e veisiga.\nKemuni na wekaqu, au kila ni o ni na duavata kei au ni oqo e dua na koniferedi veivakauqeti vakalevu dina sara. Eda sa vakila vakayauyau na Yalo ni Turaga ena rua na siga sa sivi oqo ni sa tara na yaloda ka vaqaqacotaka na noda ivakadinadina ena cakacaka vakalou oqo. Eda vakaraitaka na noda vakavinavinaka vei ira yadua era sa vakaitavi, oka kina o ira na Turaga era cabo masu.\nEda tiko kece oqo baleta ni da lomana na Turaga ka vinakata me da qaravi Koya. Au vakadinadinataka vei kemuni ni nanumi keda tiko na Tamada Vakalomalagi. Au vakadinadinataka na Ligana ena veika kecega.\nVakadua tale, sa totoka dina na ivakatagi, kau vakaraitaka na noqu vakavinavinaka ka vakakina na vakavinavinaka ni Lotu raraba vei ira era lomasoli me ra wasea vei keda na nodra taledi.\nEda vakaraitaka na noda vakavinavinaka titobu vei ira na Turaga era sa mai vagalalataki ena koniferedi oqo. Era sa veiqaravi vakavinaka ena yalodina ka ra sa cau vakalevu sara ki na cakacaka ni Turaga.\nAu vakaraitaka na noqu vakavinavinaka cecekia vei rau na noqu daunivakasala yalodina ka gugumatua ka vakavinavinakataki rau e matanavotu na nodrau veitokoni kei na veivuke erau vakayacora vei au. Erau sa turaga yalomatua dina ka kila ka, ka tawavakaiyalayala na nodrau veiqaravi.\nAu vakavinavinakataki ira na taciqu ena Kuoramu ni iApositolo Le Tinikarua ena nodra guta tiko ga na veiqaravi ena cakacaka ni Turaga. Au vakaraitaka vakakina na noqu vakavinavinaka vei ira na lewe ni Kuoramu ni Vitusagavulu kei iratou na Matabisopi Vakatulewa ena nodra veiqaravi vuavuai vinaka ka sega ni ra nanumi ira ga. Au vakaraitaka vakakina na noqu vakavinavinaka vei ira na marama kei na turaga era veiqaravi ena vakaitutu raraba ni veimataisoqosoqo.\nKemuni na wekaqu, au vakadeitaka vei kemuni ni sa kila tiko na Tamada Vakalomalagi na veibolebole eda dui sotava tiko e vuravura ena gauna oqo. E lomani keda yadua ka na vakalougatataki keda ena noda segata me da muria na Nona ivakaro ka vakasaqarai Koya ena masu.\nEda sa vakalougatataki vakalevu dina sara ni sa tu vei keda na kosipeli vakalesui mai nei Jisu Karisito. E vakarautaka na isau ni taro me baleta na vanua eda lako mai kina, na cava eda mai cakava eke, kei na vanua eda na lako kina ni da sa toki yani mai na bula oqo. E vakaibalebale ka vakainaki ka solia na inuinui ki na noda bula.\nAu vakavinavinaka vei kemuni ena nomuni dau veirairaitaka na nomuni veiqaravi. Eda matataka na Kalou ena vuravura oqo, ka noda ilesilesi me da lomana ka qaravi ira na Luvena.\nAu vakavinavinakataka na veika kece o ni dau qarava ena nomuni veitabanalevu kei na tabana. Au vakaraitaka na noqu vakavinavinaka ena nomuni lomasoli mo ni veiqaravi ena veitutu o ni kacivi kina, se itutu cava ga. E bibi vakayadua ena kena tosoi na cakacaka ni Turaga.\nSa mai cava oqo na koniferedi. Me da na taqomaki, ena noda sa lesu yani ki na noda dui veivale. Me da raica ni sega sara ga ni dua na leqa ena noda a yali tu. Me tiko vata ga kei keda na yalotabu eda sa vakila eke ena noda laki qarava tale na veika eda dau vakaogai keda kina e veisiga. Me da vakaraitaka na noda veilomani sara vakalevu vakaikeda. Me dau kunei tikoga ni da cakava tiko na loma ni Turaga.\nMe tiko kei kemuni na veivakalougatataki mai lomalagi. Me vakasinaiti na noda veivale ena duavata kei na veilomani. Mo ni dau susuga cake tikoga na nomuni ivakadinadina, me ra na nomuni itataqomaki mai vua na meca.\nMe vaka niu nomuni italai yalomalumalumu, au gadreva mai vu ni yaloqu meu cakava na loma ni Kalou ka qaravi Koya ka qaravi kemuni.\nAu lomani kemuni; au masulaki kemuni. Au na kerea tale yani mo ni dau nanumi au ka dau nanumi ira kece na Vakaitutu Raraba ena nomuni masumasu. Keimami duavata kei kemuni ena kena tosoi ki liu na cakacaka vakasakiti oqo. Au vakadinadinataka vei kemuni ni da duavata kece tiko ena ka oqo ka dui tu na itavi me da qarava na tagane, yalewa, kei na gone. Me solia vei keda na Kalou na igu kei na kaukauwa kei na yalo me da qarava vinaka kina na noda itavi.\nAu wasea vei kemuni na noqu ivakadinadina ni dina na cakacaka oqo, ni bula tiko na noda iVakabula, ka ni o Koya e tubera ka dusimaka tiko na Nona Lotu ena vuravura oqo. Au laiva vei kemuni na noqu ivakadinadina kau vakadinadinataka ni bula tiko ka lomani keda na Kalou na Tamada Tawamudu. O Koya dina na Tamada, e tiko dina o Koya ka bula tiko. Me da raica ka kila na Nona gadreva tu me toro volekati keda mai, kei na levu ni ka sa tu vakarau me cakava o Koya me vukei keda kina, ena levu ni Nona lomani keda, kei na levu ni ka sa cakava kei na ka sa tu vakarau kina me cakava o Koya ena vukuda.\nMe vakalougatataki kemuni o Koya. Me tiko vata kei kemuni na Nona vakacegu sa yalataki tu ena gauna oqo ka sega ni mudu.\nAu vakamoce vei kemuni me yacova ni da qai sota tale ena loma ni ono na vula mai oqo, kau vakayacora vakakina ena yaca i Jisu Karisito, na noda iVakabula ka Dauveivueti, emeni.


The Fiji Times » Bibi na yavu va-Kalou\nBibi na yavu va-Kalou\n31 July, 2017, 10:47 am\nUpdate: 10:47AM ENA macawa tolu eda sa lako sivita, eda a tara tiko mai kina na veiulutaga ka tara na veibiu se veisere; ena kena sa toso cake tiko ga e na veiyabaki. Sa sega ni tara wale ga na noda veikoro ni cakacaka, ia sa tara tale ga vakabibi na noda veikoro Vakaviti.\nE na macawa oqo, au sa na tekivuna yani kina na nodra vakarautaki na cauravou kei na goneyalewa ni bera ni ra curuma na vale ni nodra vakawati.\nE dua tiko na vu ni kavoro ni bula vakawati sa ikoya na nodra sega ni vakayavutaki vakavinaka ko ira era vakarau vakawati ena kila na inaki kei na bibi ni bula vakawati.\nA cava sara mada na vu ni vakawati? A cava eda vakawati kina?\nE levu nai sau ni taro e rawa ni da vakasamataka. Ia oqo e so e dau rogo vakalevu:\nMe�u vakawati me�u rawa ni qaravi se�u qarava e dua.\nMe rawa ni keirau leweruataka tu na veicolacola kece.\nMe�u rawa ni vakataucokotaka kina noqu gagadre vakayago ka rawa ni�u veiyacovi (sex) ena gauna ga au vinakata kina, ka sega tale ni�u qai loma rere se �guilty.�\nMe�u rawa ni levea kina nodra taro na wekaqu: �Gauna cava o sa na qai vakawati kina?�\nNa kena oqo kei na vuqa tale sa i ira na veiyavu sa dabe tiko kina nodra vakawati e lewe vuqa e vuravura edaidai.\nIa ni da via kila nai naki dina ni vakawati, eda na lesu ga ki nai tekitekivu ni tamata taumada. Na vakawati e i naki Vakalou: Vakatekivu 2:18 �Sa sega ni vinaka me tiko duadua na tamata: au na bulia edua na dauveivuke e yaga vua.�\nE tiko duadua na tamata, ka sa raica na Kalou ni sega ni lasa se logaloga vinaka nona tiko ni sega tale e dua e rau tautauvata me veitokani kaya.\nE nai Vakatekivu 2:19-20, era tu wavolita na tamata na veimataqali manumanu manoa kei na manumanu kila, ko ira era vuka e tabadra, ko ira era qasi se dolo e dela ni qele kei ira era lako se cici e yavadra.\nSa soli vua na tamata e dua na i tavi dokai, sai koya me vakatokayacataki ira na manumanu kecega.\nVei ira na umatamata na Jiu, era dau solia ga na yaca na tuka ni gone, tamadra levu na gone se budra na gone. E dau solia na yaca o koya e vakaliuci se tiko vua na lewa.\nNa Kalou ga ka a solia tiko na yacadra na veika a bulia mai nai matai ki nai kaono ni siga, sa solia na kaukauwa ni nodra vakayacani na manumanu kecega vua na tamata.\nDe a nakiti beka me bau wele ka lasa na tamata vei ira na veimataqali manumanu e na totoka ni kedra ibulibuli, kedra roka kei na duidui ni nodra ivalavala; ia e sega ni mani vakakina ka ni kaya na tikina e 20b �ni sa sega ni kune e dua na itokani vinaka me nona i vukevuke yaga.�\nKo ira kece na milioni na manumanu oya e tiko na kedrai dui sa.\nKe mani vaka tu evei na kaukauwa ni nodra veiciciyaki, se rerevaki ni nodra tagi, kodro se veivala, e tiko ga na gauna e rau mai vakaciriloloma kina ni rau sa tiko vakaveisa vata.\nOya na tiki ni gauna sa qai vakilai kina na galili kei na laladidi ni bula ni tamata ka cavuti kina na vosa: �ia sa sega ni kune e dua nona i vukevuke yaga.�\nNai vukevuke yaga sa buli me vakataucokotaka na veika e sega ni sotava se yacova rawa na tamata taumada.\nE sega ni rawa ki na tamata me veisa kei na dua vei ira na manumanu, e sega ni rawa ni veisa kei ira na agilosi mai lomalagi se dua tale nai bulibuli e vuravura.\nSa lewa kina na Kalou me buli tale e dua na tamata ka me i vukevuke yaga ka i vakataucoko kei Atama.\nMai keya talega, sa bucina kina na Kalou na vakawati me i cegucegu ka ivakataucoko ni bula ni tamata.\nNa yavu e duabau e tagane kina e dua na tagane ka yalewa kina e dua na yalewa sai koya me vakawati.\nE lewe levu e vuravura era sa vukica vakatani na vakasama ni vakawati, eso era raica me nodra dodonu me ra kakua ni vakawati ka lewe vuqa tale era sa digitaka me ra veiwatini vakamataqali vata, na tagane me ra veiwatini vakatagane ka vakakina ko ira na yalewa me ra veiwatini vakayalewa.\nSa vakaraitaka na sesewa ena nodra sega ni kila ni ra mai tagane se yalewa wale ga ena i naki Vakalou me rau vakawati e dua na tagane kei na dua na yalewa.\nE tolu tiko na yavu e lesia kina na Kalou me vakawati na tamata.\nMatai, me rau vakataucokotaki rau vakairau.\nVei keda na tagane, nai vukevuke yaga – e sega ni dauveiqaravi (servant) se bobula (slave). E nomu tautauvata ka ivakacava ni nomu vakaiyalayala.\nE ivakataucoko ni nomu vakatikina. Na Kalou e nakita na watimu me vakataucokotaki iko. (She is my equal �.to balance each other, to fill each other�s gaps).\nE dua na veiwatini e rau duidui, e duidui vakakina nai solisoli e dui tu vei rau. Sa nakiti na vakawati me vakataucokotaki rau.\nNi ko semati donu tu vua na Kalou – mo kilai koya ka tubucake nomu veiwekani kaya, ka vakarorogo vua- sa na vukei iko mo raica na nomu i tau se watimu mei vakataucoko ni nomu bula.\nNi qai sucu tiko mai e dua na gone, e sucu tiko mai me vakawati.\nOya na vuna e tagane se yalewa kina e dua ni sucu mai, ka rawa tale ga ni cakacakataki kina na Vosa ni Kalou e na Vakatekivu 1: 27 – 28, me rau vakawa ka tubu me vakatawani vuravura..\nKarua, na vakawati, sa vakuri kina na cakacaka ni Nona veibuli na Kalou.\nE veibuli ga vakadua na Kalou. E loma ni vuvale ni vakawati, sa soli nai lesilesi ki na tamata me vakuria na nona veibuli na Kalou.\nEna yavu oqo, na nodrau vagone na veiwatini sa sega ni ka me digitaki, ia sa dua nai lesilesi kai tavi Vakalou.(Vakatekivu 1:28) – Sa dua nai vakaro, aya, me ia na vakaluveni.\nSame 127: 3-5 – Na gone sai solisoli ni veivakalougatataki vei keda.\nE vakuri kina na veibuli ni Kalou, na Nona vinaka na Kalou kei na nona veivakalougatataki na Kalou.\nKatolu, na vakawati sa koto kina na i yaloyalo ni noda veiucui kei na Kalou.\nEna vuvale Vakarisito, sa vakarairaitaki kina vei keda eso nai rairai talei ni Kalou, me vaka na loloma, veiwekani, veivosoti, veikauwaitaki, veivakaukauwataki kei na duavata (tama, tina,gone ka tautauvata kei na nodratou tiko na Lewe Tolu Vakalou (Tamana, Luvena , Yalo Tabu).\nNi rau mai vauci vata e dua na cauravou kei na dua na goneyalewa e rau sa vakabulai, e rau sa na mai semata se wasea vata nai rairai ni Kalou ka uto ni nodrau vuvale.\nE na loma ni vuvale Vakarisito oya, era na raica kina na tamata nai yaloyalo talei ni Kalou.